kornwtp/iapp-wikiqa-tha-qaretrieval huggingface dataset:
ไสว บุญมา

ไสว บุญมา หรือ ดร.ไสว บุญมา เกิดในครอบครัวชาวนาเมื่อวันที่ 12 กุมภาพันธ์ พ.ศ. 2488 ที่ตำบลพิกุลออก อำเภอบ้านนา จังหวัดนครนายก ไดัรับการศึกษาพื้นฐานจากบ้านและชุมชนและเรียนชั้นประถมศึกษาที่ศาลาวัดแหลมไม้ย้อย จนจบชั้นประถมศึกษาปีที่ 4 จึงเข้าศึกษาต่อที่โรงเรียนบ้านนา "นายกพิทยากร" จนจบชั้นมัธยมศึกษาปีที่ 6 จากนั้นเข้าศึกษาในวิทยาลัยครูเทพสตรี โดยระหว่างที่ศึกษาอยู่ได้ทุนอเมริกันฟิลด์เซอร์วิส (American Field Service Scholarship : AFS) เป็นนักเรียนแลกเปลี่ยนไปศึกษาที่สหรัฐอเมริกาเป็นเวลา 1 ปี จากนั้นจึงกลับมาศึกษาต่อที่วิทยาลัยครูเทพสตรีต่อจนจบชั้นประกาศนียบัตรวิชาการศึกษาชั้นสูง (ป.กศ.สูง) แล้วจึงเข้าเรียนที่วิทยาลัยวิชาการศึกษา (ประสานมิตร) ศึกษาอยู่เพียง 4 ภาคเรียนก็ได้รับทุน Frank Bell Appleby ไปศึกษาต่อที่ วิทยาลัยชายแคลร์มอนท์ (Claremont Men's College ซึ่งได้เปลี่ยนชื่อเป็น Claremont McKenna College) มลรัฐแคลิฟอร์เนีย ประเทศสหรัฐอเมริกา จนจบปริญญาตรีด้วยคะแนนระดับสูงสุด (Summa Cum Laude) จึงได้ทุนจาก Earhart Foundation ศึกษาต่อที่ บัณฑิตวิทยาลัยแคลร์มอนท์ (Claremont Graduate University) จนสำเร็จการศึกษาระดับปริญญาเอกทางเศรษฐศาสตร์ เมื่อปี พ.ศ. 2517

เมื่อจบการศึกษาในระดับดุษฎีบัณฑิต ดร.ไสว บุญมา ได้เข้าทำงานที่ธนาคารพัฒนาแห่งเอเชีย (Asian Development Bank: ADB) เป็นที่แรก จากนั้นไปทำงานกับธนาคารโลก (World Bank) ตั้งแต่ปี พ.ศ. 2521 จนถึงปี พ.ศ. 2541 รวมระยะเวลาที่ ดร. ไสว บุญมา ทำงานอยู่ที่ธนาคารโลก 20 ปี โดยตำแหน่งสุดท้ายก่อนเกษียณอายุ คือ เศรษฐกรอาวุโส (Senior Country Economist) ปัจจุบัน ดร.ไสว บุญมา ใช้ชีวิตส่วนหนึ่งอยู่ในอเมริกาเพื่อศึกษาวิชาต่าง ๆ และผลิตงานเขียนเชิงวิชาการเกี่ยวกับเศรษฐกิจและงานเขียนอื่นๆ ในฐานะนักเขียนอิสระโดยมีสถานะคล้ายเป็นนักศึกษาตลอดชีพ

รายได้ที่เกิดจากงานเขียนและการบรรยายในระหว่างที่อยู่ในเมืองไทยทั้งหมดบริจาคให้แก่โครงการสนับสนุนการศึกษาของเยาวชนไทยตามกรอบแนวคิดของการใช้หนี้แผ่นดิน ในปัจจุบันการบริจาคส่วนใหญ่ทำผ่านมูลนิธินักอ่านบ้านนาซึ่ง ดร. ไสว เป็นผู้ขับเคลื่อนหลักในการก่อตั้ง สนับสนุนด้านการเงินและการดำเนินงาน รายละเอียดมีอยู่ในเว็บไซต์ของมูลนิธิฯ www.bannareader.com เว็บไซต์นี้เป็นที่รวมงานเขียนส่วนหนึ่งของ ดร. ไสว บุญมา ไว้เพื่อความสะดวกของผู้ที่จะนำไปใช้ในการสังเคราะห์กับความรู้และความคิดอื่น ๆ

ดร. ไสว สมรสกับนางสาวเฉลยศรี ศิริมาศ เมื่อปี 2518 และมีบุตรีด้วยกันสองคนชื่อ ดาว และ เดือน

คำถาม: ไสว บุญมา ได้สมรสกับใคร
คำตอบ: นางสาวเฉลยศรี ศิริมาศ

คำถาม: ไสว บุญมา มีบุตรกี่คน
คำตอบ: สองคน

คำถาม: ไสว บุญมา มีลูกชื่อว่าอะไรบ้าง
คำตอบ: ดาว และ เดือน

คำถาม: ไสว บุญมา เกิดเมื่อวันที่เท่าไหร่
คำตอบ: 12 กุมภาพันธ์ พ.ศ. 2488
ประเทศไทย

ประเทศไทย มีชื่ออย่างเป็นทางราชการว่า ราชอาณาจักรไทย เป็นรัฐชาติอันตั้งอยู่ในภูมิภาคเอเชียตะวันออกเฉียงใต้ เดิมมีชื่อว่า "สยาม" รัฐบาลประกาศเปลี่ยนชื่อเป็นประเทศไทยอย่างเป็นทางการตั้งแต่ปี 2482 ประเทศไทยมีขนาดใหญ่เป็นอันดับที่ 50 ของโลก มีเนื้อที่ 513,120 ตารางกิโลเมตร[12] และมีประชากรมากเป็นอันดับที่ 20 ของโลก คือ ประมาณ 68 ล้านคน

คำถาม: ประเทศไทยมีชื่ออย่างเป็นทางราชการว่าอย่างไร
คำตอบ: ราชอาณาจักรไทย

คำถาม: ประเทศไทยตั้งอยู่ในภูมิภาคใด
คำตอบ: ภูมิภาคเอเชียตะวันออกเฉียงใต้

คำถาม: ประเทศไทยเดิมมีชื่อว่าอย่างไร
คำตอบ: สยาม

คำถาม: รัฐบาลประกาศเปลี่ยนชื่อจาก สยาม เป็น ประเทศไทย อย่างเป็นทางการตั้งแต่ปีใด
คำตอบ: ปี 2482

คำถาม: ประเทศไทยมีขนาดใหญ่เป็นอันดับที่เท่าไหร่ของโลก
คำตอบ: อันดับที่ 50 ของโลก
วัดเขาสมโภชน์

ประวัติวัดเขาสมโภชน์ เขาสมโภชน์เป็นเทือกเขาขนาดใหญ่ รอบๆ บริเวณร่มรื่นไปด้วยต้นไม้นานาชนิด วัดเขาสมโภชน์ตั้งอยู่ที่บ้านเตาขนมจีน หมู่ที่ 5 ตำบลบัวชุม อำเภอชัยบาดาล จังหวัดลพบุรี มีที่ดินตั้งวัด 200 ไร่ บริเวณที่ตั้งมีภูเขาล้อมรอบ 3ด้าน ที่ดินวัดแบ่งเป็น2ส่วน อยู่บนภูเขาและที่ราบเชิงภูเขา การสร้างวัดได้สร้างขึ้นเป็นวัดตั้งแต่ พ.ศ 2480 พื้นที่ภูเขาซึ่งล้อมรอบบริเวณวัดทั้ง 3 ด้านมีถ้ำอยู่มาก มีชื่อเรียกแตกต่างกัน มีเจดีย์ขนาดแตกต่างหลายองค์ ภายหลังได้ร้างไป เมื่อ พ.ศ. 2516 หลวงพ่อคง จตฺตมโล ได้ธุดงค์จาริกมาเพื่อการปฏิบัติธรรมโดยอาศัยอยู่ในถ้ำพระอรหันต์ ตามนิมิต ซึ่งในขณะนั้น ชาวบ้านเรียกกันว่า สำนักสงฆ์ถ้ำเขาสมโภชน์ ต่อมาวันที่23 กันยายน พ.ศ 2525 ทางคณะสงฆ์ได้ประกาศให้เป็นวัดเขาสมโภชน์ โดยมีหลวงพ่อคง จตฺตมโล เป็นพระวิปัสสนาจารย์ และประธานสงฆ์ มีพระครูภาวนาวิสุทธิ (ผิว วณณฺคุตโต) ดำรงค์ตำแหน่งรักษาการแทนเจ้าอาวาส ที่เชิงเขาเป็นที่ตั้งของวัดสำหรับปฏิบัติธรรม ภูเขาแห่งนี้เต็มไปด้วยถ้ำต่างๆ ที่มีความสวยงามตามธรรมชาติอยู่เป็นจำนวนมากกว่า 19 ถ้ำ เฉพาะถ้ำที่ปรากฏชื่อมีดังนี้คือ ถ้ำใหญ่ ถ้ำเจดีย์ ถ้ำเพชร ถ้ำรำวง ถ้ำสิงโต ถ้ำบ่อทิพย์ ฯลฯ ภายในแต่ละถ้ำจะแลเห็นหินงอกหินย้อยที่สวยงาม

คำถาม: วัดเขาสมโภชน์ ตั้งอยู่ที่ไหน
คำตอบ: บ้านเตาขนมจีน หมู่ที่ 5 ตำบลบัวชุม อำเภอชัยบาดาล จังหวัดลพบุรี

คำถาม: วัดเขาสมโภชน์ มีที่ดินเท่าไร
คำตอบ: 200 ไร่

คำถาม: วัดเขาสมโภชน์ สร้างขึ้นเมื่อไร
คำตอบ: พ.ศ 2480

คำถาม: หลวงพ่อคง จตฺตมโล ได้ธุดงค์จาริกมาเพื่อการปฏิบัติธรรมโดยอาศัยอยู่ในถ้ำพระอรหันต์ ปีอะไร
คำตอบ: พ.ศ. 2516

คำถาม: วัดเขาสมโภชน์ จัดตั้งเป็นวัดเมื่อไร
คำตอบ: วันที่23 กันยายน พ.ศ 2525
เซตีเนีย

เซตีเนีย (มอนเตเนโกร / เซอร์เบีย: Цетинѣ / Cetině (archaic), Цетиње / Cetinje (modern), อิตาลี: Cettigne, กรีก: Κετίγνη, Ketígni, ตุรกี: Çetince) เป็นเมืองในประเทศมอนเตเนโกร เคยเป็นเมืองหลวงเก่าของแคว้นมอนเตเนโกร จากข้อมูลปี ค.ศ. 2003 มีประชากร 15,137 คน ตั้งอยู่ในเขตภูเขา ทางตะวันตกเฉียงเหนือของประเทศ มีสุสานของผู้ครองแคว้นมอนเตเนโกร และพิพิธภัณฑ์ซึ่งตั้งอยู่ในพระราชวังเดิม เมืองนี้ก่อตั้งในคริสต์ศตวรรษที่ 15 เคยถูกพวกเติร์กปล้นสะดมและเผาทำลายหลายครั้ง

คำถาม: เซตีเนีย เป็นเมืองในประเทศอะไร
คำตอบ: ประเทศมอนเตเนโกร

คำถาม: เซตีเนีย เคยเป็นเมืองหลวงเก่าของแคว้นอะไร
คำตอบ: แคว้นมอนเตเนโกร

คำถาม: เซตีเนีย จากข้อมูลปี ค.ศ. 2003 มีประชากรเท่าไร
คำตอบ: 15,137 คน

คำถาม: เซตีเนีย ตั้งอยู่ในเขตอะไร
คำตอบ: เขตภูเขา ทางตะวันตกเฉียงเหนือของประเทศ

คำถาม: เซตีเนีย มีสุสานของผู้ครองแคว้นอะไร
คำตอบ: แคว้นมอนเตเนโกร
แพทย์มือใหม่ หัวใจเกินร้อย

แพทย์มือใหม่ หัวใจเกินร้อย (อังกฤษ: Grey's Anatomy) เป็นรายการดราม่าโทรทัศน์อเมริกันที่เกี่ยวกับแพทย์ ซึ่งได้รับรางวัลเอ็มมี่และลูกโลกทองคำมาแล้ว โดยออกอากาศครั้งแรกที่สถานีโทรทัศน์ ABC ในช่วง Midseason Replacement ณ วันที่ 27 มีนาคม ค.ศ. 2005 ซึ่งออกอากาศต่อจาก Desperate Housewives ภาพยนตร์ชุดนี้ถ่ายทอดชีวิตของแพทย์หญิง Meredith Grey (Ellen Pompeo) และเรื่องราวต่างๆ รอบๆ ตัวเธอ เมื่อเธอใช้ชีวิตเป็นศัลยแพทย์อินเทิร์น ณ โรงพยาบาล Seattle Grace (ในซีแอตเทิล, รัฐวอชิงตัน เธอและเพื่อนอินเทิร์นของเธอได้กลายเป็นแพทย์เรซิเด้นท์ ผ่านอุปสรรคต่างๆนานา จนได้เป็นอาจารย์แพทย์ในที่สุด ในภาพยนตร์ชุดนี้ประกอบด้วยนักแสดงทั้งหมดร่วมแสดง แต่ Meredith นั้นเป็นตัวละครกลาง และเป็นผู้บรรยายในตอนต้นและท้ายของรายการทุกๆ ตอนเป็นส่วนใหญ่

ชื่อของภาพยนตร์ชุดนี้เป็นการอ้างอิงถึงหนังสือเรียนกายวิภาคศาสตร์ชื่อ Gray's Anatomy ซึ่งเปลี่ยนแปลงเล็กน้อยให้เป็นชื่อของตัวละครกลาง (Meredith Grey)

ในประเทศไทย สามารถรับชมรายการนี้ได้ผ่านทาง Star World

คำถาม: แพทย์มือใหม่ หัวใจเกินร้อย เป็นรายการแนวอะไร
คำตอบ: ดราม่า

คำถาม: แพทย์มือใหม่ หัวใจเกินร้อย ออกอากาศครั้งแรกวันที่เท่าไร
คำตอบ: 27 มีนาคม ค.ศ. 2005

คำถาม: แพทย์มือใหม่ หัวใจเกินร้อย เป็นรายการดราม่าโทรทัศน์ประเทศอะไร
คำตอบ: อเมริกัน

คำถาม: แพทย์มือใหม่ หัวใจเกินร้อย เป็นรายการดราม่าโทรทัศน์เกี่ยวกับอะไร
คำตอบ: แพทย์
โตเกียว

โตเกียว (ญี่ปุ่น: 東京 โรมาจิ: โทเกียว) หรือชื่ออย่างเป็นทางการว่ามหานครโตเกียว (東京都; Tokyo Metropolis) หรือเรียกอีกชื่อหนึ่งคือเอโดะ เป็นเมืองหลวงของประเทศญี่ปุ่น มีระบบการปกครองแบบพิเศษซึ่งรวมการปกครองในรูปแบบจังหวัดและเมืองไว้ด้วยกัน ทั้งนี้ เขตอภิมหานครโตเกียวจัดว่าเป็นเขตเมืองที่ใหญ่ที่สุดในโลก โดยรวมเขตปริมณฑลแล้วมีประชากรอาศัยอยู่ราว 35,237,000 คน [5]) เฉพาะในตัวเมืองโตเกียว 23 แขวงการปกครองพิเศษ มีประชากรในเขตเมืองประมาณ 12 ล้านคน[6] ถือเป็นเมืองที่มีประชากรมากที่สุดในโลกเมืองหนึ่ง ประชากรทั้งหมดของโตเกียวมีทั้งหมดกว่า 35 ล้านคน โตเกียวตั้งอยู่บริเวณภูมิภาคคันโตของญี่ปุ่น คำว่า "โตเกียว" หมายถึง "นครหลวงตะวันออก" ในโตเกียวยังเป็นที่ตั้งของพระราชวังหลวงของสมเด็จพระจักรพรรดิ

คำถาม: ชื่ออย่างเป็นทางการของโตเกียวคืออะไร
คำตอบ: มหานครโตเกียว

คำถาม: โตเกียวมีระบบการปกครองแบบใด
คำตอบ: แบบพิเศษซึ่งรวมการปกครองในรูปแบบจังหวัดและเมืองไว้ด้วยกัน

คำถาม: ประชากรทั้งหมดของโตเกียวมีจำนวนเท่าใด
คำตอบ: กว่า 35 ล้านคน

คำถาม: โตเกียวตั้งอยู่บริเวณไหน
คำตอบ: โตเกียวตั้งอยู่บริเวณภูมิภาคคันโตของญี่ปุ่น

คำถาม: คำว่า "โตเกียว" หมายถึงอะไร
คำตอบ: นครหลวงตะวันออก
พรอดิวซ์ 101 (ฤดูกาล 2)

พรอดิวซ์ 101 ฤดูกาล 2 เป็นพรอเจ็กต์ในการค้นหาศิลปินบอยแบนด์ หลังจากที่ พรอดิวซ์ 101 ฤดูกาล 1 ประสบความสำเร็จเป็นอย่างสูงกับการค้นหาศิลปินเกิร์ลกรุ๊ปแห่งชาติ ในฤดูกาล 2 นี้ ยังคงใช้รูปแบบรายการในรูปแบบเดิม ด้วยการคัดเลือกเด็กฝึกหัดชายทั้งหมด 101 คนจาก 54 สังกัดทั่วประเทศเกาหลีใต้ และจะมีเพียง 11 คนเท่านั้นที่จะถูกเลือกให้ได้เดบิวต์เป็นกลุ่มศิลปินบอยแบนด์ ผ่านทางการโหวตจากผู้ชม

ในฤดูกาลที่ 2 นี้ ได้ โบอา นักร้องสาวชื่อดัง รับหน้าที่เป็นตัวแทนพรอดิวเซอร์แห่งชาติ และยังมีผู้ฝึกสอนที่จะคอยฝึกซ้อมให้กับเด็กฝึกหัดในด้านต่าง ๆ ได้แก่ อี ซอกฮุน (การร้อง), ชิน ยูมี (การร้อง), ชีตาห์ (การแร็ป), ดอนมิลส์ (การแร็ป), กาฮี (การเต้น) และ ควอน แจซึง (การเต้น)

ในวันที่ 9 มีนาคม พ.ศ. 2560 พรอดิวซ์ 101 ฤดูกาล 2 ได้เปิดตัวครั้งแรกในรายการ เอ็ม เคานต์ดาวน์ โดยมีตัวแทนพรอดิวเซอร์แห่งชาติคือ โบอา และเด็กฝึกทั้งหมด กับการแสดงเปิดตัวเพลงประจำรายการที่มีชื่อว่า "나야나 (PICK ME)"[1]

คำถาม: ตัวแทนพรอดิวเซอร์แห่งชาติมีชื่อว่าอะไร
คำตอบ: โบอา

คำถาม: เพลงประจำรายการมีชื่อว่าอะไร
คำตอบ: 나야나 (PICK ME)
อำเภอกะพ้อ

อำเภอกะพ้อตั้งอยู่ทางทิศตะวันออกเฉียงใต้ของจังหวัด ห่างจากอำเภอเมืองปัตตานี 68 กิโลเมตร มีอาณาเขตติดต่อกับเขตการปกครองข้างเคียงดังต่อไปนี้

ทิศเหนือ ติดต่อกับอำเภอทุ่งยางแดงและอำเภอสายบุรี
ทิศตะวันออก ติดต่อกับอำเภอบาเจาะ (จังหวัดนราธิวาส)
ทิศใต้ ติดต่อกับอำเภอรามัน (จังหวัดยะลา)
ทิศตะวันตก ติดต่อกับอำเภอรามัน (จังหวัดยะลา) และอำเภอทุ่งยางแดง

คำถาม: อำเภอกะพ้อ ตั้งอยู่ทางทิศอะไร
คำตอบ: ทิศตะวันออกเฉียงใต้

คำถาม: อำเภอกะพ้อ ห่างจากอำเภอเมืองอะไร
คำตอบ: เมืองปัตตานี

คำถาม: อำเภอกะพ้อ ห่างจากอำเภอเมือง กี่กิโลเมตร
คำตอบ: 68 กิโลเมตร

คำถาม: อำเภอกะพ้อ ทิศเหนือ ติดต่อกับอำเภออะไร
คำตอบ: อำเภอทุ่งยางแดงและอำเภอสายบุรี

คำถาม: อำเภอกะพ้อ ทิศตะวันออก ติดต่อกับอำเภออะไร
คำตอบ: อำเภอบาเจาะ (จังหวัดนราธิวาส)
อาร์ชบิชอปแห่งแคนเทอร์เบอรี

อาร์ชบิชอปแห่งแคนเทอร์เบอรี[1] (อังกฤษ: Archbishop of Canterbury) เป็นอัครมุขนายกและผู้นำหลักของคริสตจักรแห่งอังกฤษ เป็นประมุขเชิงสัญลักษณ์ของแองกลิคันคอมมิวเนียนทั่วโลกและบิชอปประจำมุขมณฑลแคนเทอร์เบอรี

อัครมุขนายกแห่งแคนเทอร์เบอรีคนปัจจุบันคือศาสนาจารย์จัสติน เวลบี (Justin Welby) เป็นอัครมุขนายกคนที่ 105 ซึ่งสืบตำแหน่งที่ตกทอดมากว่า 1400 ปีจากนักบุญออกัสตินแห่งแคนเทอร์เบอรีผู้ก่อตั้งคริสตจักรโรมันคาทอลิกในอังกฤษในปี ค.ศ. 597

ตั้งแต่สมัยของนักบุญออกัสตินแห่งแคนเทอร์เบอรีมาจนถึงคริสต์ศตวรรษที่ 16 อัครมุขนายกแห่งแคนเทอร์เบอรีขึ้นตรงต่อสันตะสำนัก จนระหว่างการปฏิรูปศาสนาในอังกฤษ คริสตจักรแห่งอังกฤษก็แยกตัวจากอำนาจการปกครองของพระสันตะปาปาและคริสตจักรโรมันคาทอลิก เมื่อเริ่มแรกเป็นการชั่วคราวแต่ต่อมาก็เป็นการถาวร ตั้งแต่นั้นมาระบบฐานันดรต่าง ๆ ก็แยกตัวจากระบบของโรมันคาทอลิกมาเป็นระบบอิสระของตนเอง

ในสมัยกลางการเสนอชื่อและแต่งตั้งอัครมุขนายกแห่งแคนเทอร์เบอรีและบิชอปอื่น ๆ มีด้วยกันหลายวิธี บางครั้งก็เลือกโดยแคนันของมหาวิหารแคนเทอร์เบอรี บางครั้งก็โดยพระมหากษัตริย์ หรือบางครั้งก็โดยพระสันตะปาปา แต่ตั้งแต่การปฏิรูปศาสนาในอังกฤษแล้วคริสตจักรแห่งอังกฤษก็เป็นคริสตจักรประจำชาติ (state church) และอำนาจการเลือกก็เป็นของพระมหากษัตริย์ ในปัจจุบันการแต่งตั้งเป็นหน้าที่ของนายกรัฐมนตรีผู้ทำหน้าที่แทนพระองค์ที่มาจากรายนามสองนามที่เสนอโดย “คณะกรรมมาธิการส่วนพระมหากษัตริย์ในการเสนอชื่อ” (Crown Nominations Commission)

คำถาม: อาร์ชบิชอปแห่งแคนเทอร์เบอรี มีอาชีพอะไร
คำตอบ: อัครมุขนายกและผู้นำหลักของคริสตจักร

คำถาม: อาร์ชบิชอปแห่งแคนเทอร์เบอรี อยู่ประเทศอะไร
คำตอบ: อังกฤษ

คำถาม: อาร์ชบิชอปแห่งแคนเทอร์เบอรี เป็นประมุขเชิงสัญลักษณ์ของอะไร
คำตอบ: แองกลิคันคอมมิวเนียน

คำถาม: อาร์ชบิชอปแห่งแคนเทอร์เบอรี ประจำมุขมณฑลอะไร
คำตอบ: แคนเทอร์เบอรี

คำถาม: อัครมุขนายกแห่งแคนเทอร์เบอรีคนปัจจุบันคือใคร
คำตอบ: ศาสนาจารย์จัสติน เวลบี
เหงียน วัน ลิญ

เหงียน วัน ลิญ (เวียดนาม: Nguyễn Văn Linh) เป็นเลขาธิการพรรคคอมมิวนิสต์เวียดนามตั้งแต่เดือนธันวาคม พ.ศ. 2529 – มิถุนายน พ.ศ. 2534 เขามีบทบาทสำคัญในการสนับสนุนนโยบายปฏิรูปเศรษฐกิจหรือโด๋ยเม้ย และริเริ่มให้ถอนทหารเวียดนามออกจากกัมพูชา

ลิญเกิดในฮานอยเมื่อ 1 กรกฎาคม พ.ศ. 2458 มีชื่อเดิมว่าเหงียน วัน กุ๊ก เขาไปเติบโตที่ภาคใต้และเข้าร่วมกับพรรคคอมมิวนิสต์ ระหว่างสงครามโลกครั้งที่ 2 เขาถูกฝรั่งเศสจับขังไว้ เมื่อพ้นโทษเขาได้ทำงานกับเล สวน ซึ่งเป็นสมาชิกพรรคที่โดดเด่นในภาคใต้ หลังการรวมเวียดนาม เขาได้เป็นคณะกรรมการเมืองโฮจิมินห์ซิตี แต่ต่อมาได้หมดบทบาททางการเมือง เมื่อ พ.ศ. 2521–2522 เพราะคัดค้านการใช้นโยบายสังคมนิยมในดินแดนที่เป็นเวียดนามใต้เดิม เสียชีวิตด้วยโรคมะเร็งตับเมื่อ 27 เมษายน พ.ศ. 2541 ในโฮจิมินห์ซิตี

คำถาม: เหงียน วัน ลิญ คือใคร ?
คำตอบ: เลขาธิการพรรคคอมมิวนิสต์เวียดนาม

คำถาม: เหงียน วัน ลิญ มีบทบาทสำคัญอะไร ?
คำตอบ: การสนับสนุนนโยบายปฏิรูปเศรษฐกิจหรือโด๋ยเม้ย และริเริ่มให้ถอนทหารเวียดนามออกจากกัมพูชา

คำถาม: เหงียน วัน ลิญ เกิดวันที่เท่าไหร่ ?
คำตอบ: 1 กรกฎาคม พ.ศ. 2458

คำถาม: เหงียน วัน ลิญ เดิมมีชื่อว่าอะไร ?
คำตอบ: เหงียน วัน กุ๊ก

คำถาม: เหงียน วัน ลิญ เสียชีวิตด้วยโรคอะไร ?
คำตอบ: โรคมะเร็งตับ
ซีเกมส์ 1977

กีฬาซีเกมส์ 1977 (พ.ศ. 2520) ถือได้ว่าเป็นการจัดการแข่งขันซีเกมส์ ครั้งที่ 9 โดยมีกัวลาลัมเปอร์ ประเทศมาเลเซีย เป็นเจ้าภาพ ซึ่งจัดการแข่งขันตั้งแต่ 19 ถึง 26 ธันวาคม พ.ศ. 2520 นับเป็นการจัดการแข่งขันกีฬาซีเกมส์ ครั้งที่ 3 ของประเทศมาเลเซีย และเป็นครั้งแรกของการแข่งขันภายใต้ชื่อซีเกมส์ โดยมีประเทศอินโดนีเซีย และ ประเทศฟิลิปปินส์ เข้าร่วมการแข่งขั้นเป็นครั้งแรกด้วย

คำถาม: กีฬาซีเกมส์ 1977 จัดขึ้นเป็นครั้งที่เท่าใด
คำตอบ: ครั้งที่ 9

คำถาม: เจ้าภาพกีฬาซีเกมส์ 1977 คือประเทศใด
คำตอบ: กัวลาลัมเปอร์ ประเทศมาเลเซีย

คำถาม: กีฬาซีเกมส์ 1977 ถือเป็นการจัดกีฬาซีเกมส์ของประเทศมาเลเซียครั้งที่เท่าใด
คำตอบ: ครั้งที่ 3

คำถาม: ซีเกมส์ 1977 มีประเทศใดที่เข้าร่วมเป็นครั้งแรก
คำตอบ: ประเทศอินโดนีเซีย และ ประเทศฟิลิปปินส์
เทพมารสะท้านภพ

เทพมารสะท้านภพ (จีน: 覆雨翻雲; อังกฤษ: Lethal Weapons of Love and Passion) เป็นผลงานนิยายกำลังภายในเรื่องที่ 3 ของหวงอี้ นับเป็นเรื่องถัดจาก เหยี่ยวเหนือฟ้า (เทพทลายนภา) และขุนศึกสะท้านปฐพี เริ่มเขียนเมื่อ พ.ศ. 2535 หลังจากนี้จึงเขียนเรื่อง เจาะเวลาหาจิ๋นซี

ฉบับแปลไทยแปลโดย น.นพรัตน์ ลิขสิทธิ์ของสำนักพิมพ์สยามอินเตอร์บุ๊คส์ โดยแปลหลังจากเรื่องเจาะเวลาหาจิ๋นซี และมังกรคู่สู้สิบทิศ น.นพรัตน์แปลจากฉบับปรับปรุงของหวงอี้ เริ่มวางจำหน่ายเดือนพฤษภาคม พ.ศ. 2548 ความยาว 18 เล่ม ราคาเล่มละ 190 บาท

คำถาม: เทพมารสะท้านภพ เป็นผลงานอะไร
คำตอบ: นิยายกำลังภายใน

คำถาม: เทพมารสะท้านภพ เป็นผลงานของใคร
คำตอบ: หวงอี้

คำถาม: เทพมารสะท้านภพ นับเป็นเรื่องถัดจากเรื่องอะไร
คำตอบ: เหยี่ยวเหนือฟ้า

คำถาม: เทพมารสะท้านภพ เริ่มเขียนเมื่อไร
คำตอบ: พ.ศ. 2535

คำถาม: เทพมารสะท้านภพ ฉบับแปลไทยโดยใคร
คำตอบ: น.นพรัตน์
โบมา

โบมา (อังกฤษ: Boma) เป็นเมืองท่าริมฝั่งแม่น้ำคองโก ที่ตั้งอยู่ห่างจากมหาสมุทรแอตแลนติกราว 100 กม. ในจังหวัดกองโกซองตราล สาธารณรัฐประชาธิปไตยคองโก มีประชากรราว 162,521 คน ในปี ค.ศ. 2012[2]

โบมาเคยเป็นเมืองหลวงของเสรีรัฐคองโกและคองโกของเบลเยียม ตั้งแต่ 1 พฤษภาคม 1886 ถึง 1926 จนย้ายเมืองหลวงมาเป็นเลออปอลวิลล์ (Léopoldville) จากนั้นเปลี่ยนชื่อมาเป็นกินชาซา เมืองท่าแห่งนี้มีสินค้าส่งออกอย่าง ไม้ซุง กล้วย โกโก้ และผลิตภัณฑ์จากต้นปาล์ม

คำถาม: โบมา เป็นเมืองอะไร
คำตอบ: เมืองท่าริมฝั่งแม่น้ำคองโก

คำถาม: โบมา ตั้งอยู่ห่างจากมหาสมุทรอะไร
คำตอบ: มหาสมุทรแอตแลนติ

คำถาม: โบมา ตั้งอยู่ห่างจากมหาสมุทรแอตแลนติกราวกิโลเมตร
คำตอบ: 100 กม

คำถาม: โบมา ตั้งอยู่ในจังหวัดอะไร
คำตอบ: จังหวัดกองโกซองตราล

คำถาม: โบมา ตั้งอยู่ในสาธารณรัฐอะไร
คำตอบ: สาธารณรัฐประชาธิปไตยคองโก
เพื่อนพ้องน้องพี่ (บริษัท)

บริษัท เพื่อนพ้องน้องพี่ จำกัด เป็นบริษัทที่ดำเนินธุรกิจสื่อสารมวลชน ก่อตั้งโดย นายวีระ มุสิกพงศ์ และมีกลุ่มเพื่อนของนายวีระร่วมถือหุ้น เพื่อประกอบกิจการต่างๆ คือ สถานีโทรทัศน์ผ่านดาวเทียมพีทีวี (พ.ศ. 2550-2551), นิตยสารข่าว วาไรตี้นิวส์ฉบับมหาประชาชน (พ.ศ. 2550), รายการโทรทัศน์ ความจริงวันนี้-เพื่อนพ้องน้องพี่-มหาประชาชน (พ.ศ. 2551 - 2553) และหนังสือพิมพ์ มหาประชาชนฉบับความจริงวันนี้ (พ.ศ. 2552 - 2555)

คำถาม: เพื่อนพ้องน้องพี่ เป็นบริษัทเกี่ยวกับอะไร
คำตอบ: ดำเนินธุรกิจสื่อสารมวลชน

คำถาม: เพื่อนพ้องน้องพี่ ก่อตั้งโดยใคร
คำตอบ: นายวีระ มุสิกพงศ์

คำถาม: เพื่อนพ้องน้องพี่ มีใครถือหุ้นด้วย
คำตอบ: กลุ่มเพื่อนของนายวีระ

คำถาม: เพื่อนพ้องน้องพี่ ออกรายการโทรทัศน์ ความจริงวันนี้-เพื่อนพ้องน้องพี่-มหาประชาชนเมื่อปีอะไร
คำตอบ: พ.ศ. 2551
มินสค์

มินสค์ (อังกฤษ: Minsk; เบลารุส: Мінск; รัสเซีย: Минск) เป็นเมืองหลวงและเมืองใหญ่ที่สุดในประเทศเบลารุส ตั้งอยู่ริมแม่น้ำสวิสลาช (Svislach) และแม่น้ำเนียมีฮา (Niamiha) ที่ความสูงจากระดับน้ำทะเล 280.4 เมตร กรุงมินสค์เป็นที่ตั้งสำนักงานใหญ่ของเครือรัฐเอกราช (CIS) ในที่เป็นฐานะเมืองหลวงของประเทศ ยังมีสถานะการบริหารพิเศษและยังเป็นศูนย์กลางการบริหารของจังหวัดมินสค์และเขตมินสค์อีกด้วย ในปี ค.ศ. 2006 กรุงมินสค์มีประชากรประมาณ 1,780,000 คน และมีนายมีคาอิล ปัฟลอฟ (Mikhail Pavlov) เป็นนายกเทศมนตรี

หลักฐานยุคแรกเริ่มสุดที่กล่าวถึงมินสค์นั้นย้อนไปถึงคริสต์ศตวรรษที่ 11 (ค.ศ. 1067) ในปี ค.ศ. 1242 มินสค์ได้กลายเป็นส่วนหนึ่งของราชรัฐลิทัวเนีย (Grand Duchy of Lithuania) และได้รับอภิสิทธิ์เมืองในปี ค.ศ. 1499 ตั้งแต่ปี ค.ศ. 1569 เมืองนี้ได้เป็นเมืองหลวงของมินสค์วอยวอดชิป (Minsk Voivodship) ในเครือจักรภพโปแลนด์-ลิทัวเนีย ต่อมาถูกผนวกเข้ากับรัสเซียในปี ค.ศ. 1793 ซึ่งเป็นผลจากการแบ่งแยกโปแลนด์ครั้งที่ 2 ระหว่างปี ค.ศ. 1919-1991 มินสค์เคยมีฐานะเป็นเมืองหลวงของสาธารณรัฐสังคมนิยมโซเวียตเบียโลรัสเซีย (Byelorussian SSR) ก่อนสหภาพโซเวียตล่มสลาย

คำถาม: มินสค์ เป็นเมืองหลวงของที่ใด
คำตอบ: ประเทศเบลารุส

คำถาม: เมือง มินสค์ มีระดับความสูงจากน้ำทะเลเท่าไหร่
คำตอบ:  280.4 เมตร

คำถาม: กรุงมินสค์ มีประชากรทั้งหมดกี่คน
คำตอบ: 1,780,000 คน

คำถาม: กรุงมินสค์ มีใครเป็นนายกเทศมนตรี
คำตอบ: นายมีคาอิล ปัฟลอฟ

คำถาม: ระหว่างปี ค.ศ.ใด ที่มินสค์เคยมีฐานะเป็นเมืองหลวงของสาธารณรัฐสังคมนิยมโซเวียตเบียโลรัสเซีย
คำตอบ:  ค.ศ. 1919-1991
เจซาร์ แอนซาฮาส

เจซาร์ แอนซาฮาส (อังกฤษ: Jesar Ancajas) เป็นนักมวยสากลชาวฟิลิปปินส์ เกิดเมื่อ 5 สิงหาคม พ.ศ. 2525 สถิติการชก 33 ครั้ง ชนะ 14 (น็อค 7) เสมอ 2 แพ้ 17


เกียรติประวัติ
เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นซูเปอร์เฟเธอร์เวทเมื่อ 4 เมษายน 2546 แพ้น็อค พงษ์สิทธิ์ เวียงวิเศษ ยก 3 ที่ ชัยภูมิ
ชิงแชมป์ PABA รุ่นซูเปอร์เฟเธอร์เวทเมื่อ 24 มิถุนายน 2547 แพ้น็อค พงษ์สิทธิ์ เวียงวิเศษ ยก 4 ที่ ชุมพร
ชิงแชมป์ IBF แพนแปซิฟิกรุ่นจูเนียร์เวลเตอร์เวทเมื่อ 27 มีนาคม 2548 แพ้น็อค เลิฟมอร์ เอ็นดู ยก 2

คำถาม: เจซาร์ แอนซาฮาส คือใคร ?
คำตอบ: นักมวยสากลชาวฟิลิปปินส์

คำถาม: เกิดเมื่อวันที่เท่าใด ?
คำตอบ: 5 สิงหาคม พ.ศ. 2525

คำถาม: มีสถิติการชกคือ ?
คำตอบ: 33 ครั้ง ชนะ 14 (น็อค 7) เสมอ 2 แพ้ 17

คำถาม: ชิงแชมป์ PABA รุ่นซูเปอร์เฟเธอร์เวทเมื่อวันที่เท่าใด ?
คำตอบ: 4 เมษายน 2546

คำถาม: ชิงแชมป์ IBF แพนแปซิฟิกรุ่นจูเนียร์เวลเตอร์เวทเมื่อวันที่เท่าใด ?
คำตอบ: 27 มีนาคม 2548
วิตตอรีโอ เด ซีกา

วิตตอรีโอ เด ซีกา (อิตาลี: Vittorio De Sica เสียงอ่านภาษาอิตาลี: [vitˈtɔːrjo de ˈsiːka]; 7 กรกฎาคม ค.ศ. 1901 – 13 พฤศจิกายน ค.ศ. 1974) เป็นผู้กำกับภาพยนตร์และนักแสดงชาวอิตาลี เป็นผู้นำในการเคลื่อนไหวสัจนิยมแนวใหม่

ภาพยนตร์ที่เขากำกับ 4 เรื่องได้รับรางวัลออสการ์ Sciuscià และ Bicycle Thieves ได้รับรางวัลเกียรติยศ ส่วน Ieri, oggi, domani และ Il giardino dei Finzi Contini ได้รับรางวัลออสการ์ สาขาภาพยนตร์ต่างประเทศยอดเยี่ยม ซึ่งจากเสียงวิจารณ์ด้านบวกของความสำเร็จของ Sciuscià (ภาพยนตร์เรื่องแรกที่ได้รางวัลสาขานี้) และ Bicycle Thieves ได้ทำให้สถาบันเพิ่มสาขารางวัลต่างประเทศนี้อย่างถาวร ภาพยนตร์ทั้ง 2 เรื่องนี้ยังเป็นที่ยอมรับว่าเป็นส่วนหนึ่งของภาพยนตร์คลาสสิก[1]

เด ซีกา เคยได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม ในภาพยนตร์ปี 1957 ผลงานกำกับของชาลส์ วิดอร์จากงานดัดแปลงของเออร์เนสต์ เฮมิงเวย์ในเรื่อง A Farewell to Arms

คำถาม: วิตตอรีโอ เด ซีกา เกิดเมื่อวันที่เทาไหร่
คำตอบ: 7 กรกฎาคม ค.ศ. 1901

คำถาม: ภาพยนต์ของ วิตตอรีโอ เด ซีกา  เคยได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยมในปีใด
คำตอบ: ในภาพยนตร์ปี 1957
ปลาดังแดง

ปลาดังแดง ปลาน้ำจืดชนิดหนึ่ง มีชื่อวิทยาศาสตร์ว่า Hemisilurus mekongensis อยู่ในวงศ์ปลาเนื้ออ่อน (Siluridae) มีส่วนหัวแบนข้างเล็กน้อย จะงอยปากสั้นและงุ้มเล็กน้อย ปากเล็ก ขากรรไกรมีหนังนิ่ม ๆ หุ้ม มีหนวดหนึ่งคู่ ตาเล็ก ครีบหลังเล็กมากเป็นเพียงเส้นสั้น ๆ ครีบท้องเล็ก ครีบหางเว้าลึกแฉกมนป้าน ตัวผู้มีหนวดเรียวสั้น ตัวเมียมีหนวดเส้นใหญ่ปลายแบนและยาวถึงบริเวณหลัง สีลำตัวมีสีเทาอ่อนอมฟ้า หนังบางค่อนข้างใส ครีบสีจางขอบครีบหางสีคล้ำ ส่วนหัวมีสีแดงเรื่อโดยเฉพาะบริเวณจะงอยปาก จึงเป็นที่มาของชื่อ (ดัง เป็นภาษาอีสานแปลว่า จมูก) มีขนาดประมาณ 30–40 เซนติเมตร
อาหารได้แก่ หอย, ไส้เดือนน้ำ, กุ้งขนาดเล็ก มีพฤติกรรมขณะว่ายน้ำจะยื่นหนวดและกระดิกถี่ ๆ เพื่อเป็นการสัมผัส พบเฉพาะแม่น้ำโขงเท่านั้น
ถูกจับขึ้นมาขายครั้งละมาก ๆ ในบางฤดูกาลของจังหวัดริมแม่น้ำโขง ตั้งแต่จังหวัดเชียงรายถึงอุบลราชธานี เนื้อมีรสชาติดี มักบริโภคโดยการปรุงสด
ปลาดังแดง มีชื่อเรียกอีกชื่อนึงว่า "เจ๊ก"

คำถาม: ปลาดังแดงมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ว่า Hemisilurus mekongensis

คำถาม: ปลาดังแดงเป็นปลาที่จัดอยู่ในวงศ์ใด
คำตอบ: วงศ์ปลาเนื้ออ่อน (Siluridae)

คำถาม: ปลาดังแดงมีชื่อเรียกอีกชื่อหนึ่งว่าอะไร
คำตอบ: เจ๊ก

คำถาม: ปลาดังแดงสามารถได้เฉพาะที่ใด
คำตอบ: พบเฉพาะแม่น้ำโขงเท่านั้น
รามาวดี นาคฉัตรีย์

รามาวดี นาคฉัตรีย์ (สกุลเดิม สิริสุขะ) เกิดเมื่อวันที่ 8 สิงหาคม 2521 ที่จังหวัดน่าน เป็นบุตรสาวคนกลางของ พลโทยุทธนา สิริสุขะ และ เจ้านิรมิต สิริสุขะ (มหาวงศนันท์) มีพี่ชาย 1 คน คือ พันตำรวจตรีโปรด สิริสุขะ และน้องสาว 1 คน คือ เชอร์รี่ เข็มอัปสร สิริสุขะ จบการศึกษาระดับประถมจากโรงเรียนราชานุบาล จ.น่าน, มัธยมต้นจากโรงเรียนอุดมศึกษา, ระดับมัธยมปลายจากโรงเรียนบดินทรเดชา (สิงห์ สิงหเสนี) และระดับปริญญาตรีคณะมนุษยศาสตร์ เอกการท่องเที่ยวและการโรงแรม มหาวิทยาลัยกรุงเทพ ตามลำดับ เข้าสู่วงการจากการคว้าตำแหน่งสาวแพรว ปี 1996 (2539) [1] ต่อมายุวดี ไทยหิรัญ ได้ชักชวนเข้าสู่วงการละครทางช่อง 3 [2]

ด้านชีวิตส่วนตัว สมรสแล้วกับ วรวีร์ นาคฉัตรีย์ บุตรชายของนายปริญญา นาคฉัตรีย์[3] มีบุตรชายและบุตรสาวอย่างละ 1 คน

รามาวดี สืบเชื้อสายมาจากเจ้านายฝ่ายเหนือ เนื่องจากมารดา คือ เจ้านิรมิต เป็นธิดาของเจ้าคำนพ มหาวงศนันท์ และเจ้าบุญตุ้ม มหาวงศนันท์ (นามสกุลเดิม คือ ณ น่าน) บิดาของเจ้าบุญตุ้ม คือ เจ้าราชวงศ์ (สิทธิสาร ณ น่าน) ซึ่งเป็นโอรสในเจ้าอนันตวรฤทธิเดช เจ้าผู้ครองนครน่านองค์ที่ 62 ส่วนเจ้าคำนพเป็นบุตรของเจ้ายศ เจ้ายศเป็นโอรสในเจ้าหลวงมหาวงค์ เจ้าผู้ครองนครน่านองค์ที่ 61

คำถาม: รามาวดี นาคฉัตรีย์เกิดเมื่อใด
คำตอบ: วันที่ 8 สิงหาคม 2521

คำถาม: รามาวดี นาคฉัตรีย์เกิดที่ใด
คำตอบ: จังหวัดน่าน

คำถาม: รามาวดี นาคฉัตรีย์เป็นบุตรสาวของใคร
คำตอบ: พลโทยุทธนา สิริสุขะ และ เจ้านิรมิต สิริสุขะ (มหาวงศนันท์)

คำถาม: จุดเริ่มต้นเข้าวงการของรามาวดี นาคฉัตรีย์คืออะไร
คำตอบ: การคว้าตำแหน่งสาวแพรว ปี 1996
ปราสาทมืด

ปราสาทมืด เป็นบทประพันธ์ของจุลลดา ภักดีภูมินทร์ เป็นเรื่องราวของหม่อมเจ้าหญิงผู้สูงศักดิ์ผู้หลบหนีหม่อมแม่ที่จะแต่งงาน มาเป็นพีเลี้ยงของ "คุณแจ๋ว" น้องสาวพิการของคุณหมอภรตผู้เฉยชาในปราสาทใหญ่แต่เต็มไปด้วยเรื่องลึกลับ เธอได้รับการปองร้ายจากแม่บ้าน "ป้าแช่ม" และลูกสาวคือ "กัญญา" โดยมีคุณหมอภะรตคอยช่วยเหลือจนสนิทสนมและแอบหลงรักกัน รวมทั้งยังได้รู้จักอีกทั้งไปมาหาสู่กับ “ศุลีมาศ” และ “วิษณุ” เจ้าของ ไร่สองพี่น้อง” กับ "พระองค์เจ้ารวิศักดิ์"

คำถาม: ปราสาทมืด เป็นบทประพันธ์ของใคร
คำตอบ: จุลลดา ภักดีภูมินทร์

คำถาม: ปราสาทมืด ใครหลบหนีการแต่งงาน
คำตอบ: หม่อมเจ้าหญิงผู้สูงศักดิ์

คำถาม: ปราสาทมืด ใครเป็นพี่เลี้ยงของคุณแจ๋ว
คำตอบ: หม่อมเจ้าหญิงผู้สูงศักดิ์

คำถาม: ปราสาทมืด ใครเป็นผู้พิการในเรื่อง
คำตอบ: คุณแจ๋ว
ปลาตีน 

ปลาตีน คือปลาที่อยู่ในวงศ์ย่อย Oxudercinae ในวงศ์ปลาบู่ 
กระจายพันธุ์อยู่ทั่วไปตามชายทะเลโคลนและป่าชายเลนในเขตร้อนตั้งแต่เขตมหาสมุทรแอตแลนติก ชายฝั่งแอฟริกาจนถึงเอเชียแปซิฟิก มีความยาวลำตัวแตกต่างออกไปตั้งแต่เพียงไม่กี่เซนติเมตร ในชนิด Zappa confluentus จนถึงเกือบหนึ่งฟุต ในชนิด Periophthalmodon schlosseri มีรูปร่างลักษณะหัวมีขนาดโต มีตาหนึ่งคู่ตั้งอยู่ส่วนบนสุดของหัวโปนออกมาเห็นได้ชัด ดวงตาสามารถกรอกไปมาได้ จึงใช้มองเห็นได้ดีเมื่อพ้นน้ำ สามารถเคลื่อนที่บนบกได้ โดยใช้ครีบอกที่แข็งแรงไถลตัวไปตามพื้นเลนและสามารถกระโดดได้ด้วย และสามารถใช้ชีวิตอยู่บนบกได้เป็นเวลานาน อาศัยในป่าชายเลนในประเทศไทยมีกระจายเป็นตอน ๆ ริมฝั่งทะเลด้านอ่าวไทยตั้งแต่จังหวัดชลบุรี, จังหวัดตราด เรื่อยลงไปถึงจังหวัดปัตตานี ส่วนทางฝั่งทะเลอันดามันพบตั้งแต่จังหวัดระนองลงไปสุด ชายแดนไทยที่จังหวัดสตูล

คำถาม: ปลาตีนเป็นปลาที่อยู่ในวงศ์ย่อยใด
คำตอบ: วงศ์ย่อย Oxudercinae

คำถาม: ปลาตีนนั้นเป็นปลาที่จัดอยู่ในวงศ์ใด
คำตอบ: วงศ์ปลาบู่

คำถาม: ปลาตีนมีการอาศัยอยู่ถิ่นที่อยู่อยู่ใด
คำตอบ: อาศัยในป่าชายเลนในประเทศไทยมีกระจายเป็นตอน ๆ ริมฝั่งทะเลด้านอ่าวไทย
พัลพาทีน

ชีฟว์ พัลพาทีน (อังกฤษ: Sheev Palpatine) (หรือชื่อที่รู้จักกันในชื่อของซิธคือ ดาร์ธ ซิเดียส ชื่อที่รู้จักต่อสาธารณชนคือ วุฒิสมาชิกพัลพาทีน ต่อมาเป็น สมุหนายกพัลพาทีน และสุดท้ายเป็น จักรพรรดิพัลพาทีน) คือตัวละครตัวหนึ่งในมหากาพย์ภาพยนตร์แนววิทยาศาสตร์สตาร์ วอร์ส แสดงโดยเอียน แมคเดียร์มิด มีบทบาทสำคัญในภาพยนตร์ทั้งหมดห้าภาคจากหกภาคของภาพยนตร์ชุดนี้และเนื้อหาในจักรวาลขยายอีกจำนวนมาก

พัลพาทีน หรือ ดาร์ธ ซิเดียส (Darth Sidious) เป็นสมุหนายกคนสุดท้ายของสาธารณรัฐกาแลกติก(ปีที่ 32 ก่อนยุทธการยาวินถึงปีที่ 19 ก่อนยุทธการยาวิน) และผู้ตั้งตนเองเป็นจักรพรรดิแห่งจักรวรรดิกาแลกติก (ปีที่ 19 ก่อนยุทธการยาวินถึงปีที่ 4 หลังยุทธการยาวิน เขาเป็นผู้ที่ทำให้เกิดความขัดแย้งระดับกาแลกซีอย่างสงครามโคลนเพื่อที่จะกุมอำนาจโดยใช้กฎอัยการศึกที่ประกาศโดยสภากาแลกติก

ในระหว่างสงครามโคลน พัลพาทีนเป็นผู้นำที่แท้จริงของกลุ่มแบ่งแยกดินแดนในฐานะของซิธลอร์ด ดาร์ธ ซิเดียส ทั้งยังเป็นผู้นำตามกฎหมายของฝ่ายสาธารณรัฐอีกด้วย ทำให้เขาสามารถวางแผนความเป็นไปของสงครามทั้งหมดได้ ยังผลให้พัลพาทีนได้รับชัยชนะอย่างยิ่งใหญ่คือการถือกำเนิดของจักรวรรดิกาแลกติก


ใบหน้าพัลพาทีนที่เสียโฉมจากพลังสายฟ้าของตนเองที่ถูกปัดป้องกลับจาก เมซ วินดู
นอกจากจะถูกถือว่าเป็นลอร์ดมืดแห่งซิธที่ยิ่งใหญ่ที่สุดในประวัติศาสตร์ของนิกายซิธแล้ว พัลพาทีนยังเชื่อว่าตนเป็นซิธลอร์ดเพียงหนึ่งเดียวในรอบหลายพันปีที่สามารถบรรลุเป้าหมายสูงสุดของซิธได้ นั่นก็คือการทำลายล้างนิกายเจได และทำให้ซิธได้ปกครองกาแลกซี

อย่างไรก็ดี ความแข็งแกร่งที่ทำให้พัลพาทีนเป็นซิธที่สามารถแก้แค้นให้กับนิกายของตนได้เป็นผลสำเร็จนั้นไม่ได้มาจากความสามารถในด้านมืดของพลังที่ร้ายกาจแต่อย่างใด ทว่าเป็นการที่เขาสามารถทำให้กาแลกซีทั้งกาแลกซีตกอยู่ภายใต้การควบคุมของตนเองได้ทั้งฝ่ายดีและฝ่ายชั่ว นั่นคือตามที่อาจารย์โยดาเคยกล่าวไว้ว่าด้านมืดบดบังทุกสิ่ง

ในฐานะของอัจฉริยะโฉด พัลพาทีนไม่ได้สามารถชำระแค้นให้กับซิธด้วยเพียงความเก่งกาจทางการเมืองและความเชี่ยวชาญในพลังเท่านั้น แต่ยังด้วยความช่วยเหลือของผู้ฝึกฝนที่เก่งกาจจำนวนมาก ซึ่งรวมไปถึงอนาคิน สกายวอล์คเกอร์ ผู้ถูกชักนำเข้าสู่ด้านมืดและกลายเป็นซิธลอร์ด ดาร์ธ เวเดอร์

ที่สำคัญพัลพาทีนเป็นบุคคลสำคัญในการวางแผนคำสั่งที่ 66 ซึ่งทำให้เจไดเกือบทั้งหมดถูกสังหาร และเขาเป็นผู้คุมกองทัพทั้งหมดไว้ในมือ

หลายคนเชื่อว่าเขาเป็นผู้ที่ทรงพลังอย่างมาก จากที่เขาสามารถทำนายความรุ่งเรืองและความเป็นไปทั้งหมดของชีวิตของเขาได้ทะลุปรุโปร่ง ยกเว้นเพียงแต่ความตายของตัวเองเท่านั้น

บทภาพยนตร์ฉบับแรกสุดของลูคัสนั้นกำหนดให้พัลพาทีนเป็นนักการเมืองผู้มีความสามารถ แต่อ่อนแอและตกอยู่ใต้อำนาจของลูกน้อง ทว่าในการกลับมาของเจได ไตรภาคต้น และนิยายจำนวนมากนั้น ตัวละครนี้ถูกแสดงออกมาในภาพลักษณ์ของความชั่วร้ายและผู้ที่กุมอำนาจทุกอย่างไว้ได้เบ็ดเสร็จ จนกลายเป็นสัญลักษณ์แห่งความชั่วร้ายอันดับต้นๆ ในประวัติศาสตร์ภาพยนตร์

พัลพาทีนเสียชีวิตด้วยการกลับเข้าสู่ด้านสว่างของดาร์ธ เวเดอร์ โดยทุ่มพัลพาทีนลงไปยังเตาปฏิกรณ์ของดาวมรณะดวงที่ 2

คำถาม: พัลพาทีน หรือชื่อที่รู้จักกันในชื่อของซิธคืออะไร
คำตอบ:  ดาร์ธ ซิเดียส

คำถาม: พัลพาทีน ชื่อที่รู้จักต่อสาธารณชนคืออะไร
คำตอบ:  วุฒิสมาชิกพัลพาทีน

คำถาม: พัลพาทีน ได้ตำแหน่งอะไรที่ใหญ่สุด
คำตอบ: จักรพรรดิพัลพาทีน

คำถาม: พัลพาทีน คือตัวละครตัวหนึ่งในมหากาพย์ภาพยนตร์แนวอะไร
คำตอบ: แนววิทยาศาสตร์สตาร์ วอร์ส

คำถาม: พัลพาทีน แสดงโดยใคร
คำตอบ: แมคเดียร์มิด
อาสนวิหารออลอรง

     อาสนวิหารออลอรง (ฝรั่งเศส: Cathédrale d'Oloron) เรียกชื่อเต็มว่า อาสนวิหารนักบุญมารีย์แห่งออลอรง (Cathédrale Sainte-Marie d'Oloron) ในปัจจุบันมีฐานะเป็นโบสถ์ประจำเขตแพริชนิกายโรมันคาทอลิก ซึ่งในอดีตเคยมีฐานะเป็นอาสนวิหารประจำมุขมณฑลออลอรงซึ่งต่อมาได้ถูกยุบลงเป็นส่วนหนึ่งของมุขมณฑลบายอนตั้งแต่ปี ค.ศ. 1801 เป็นต้นมา (ตามความตกลง ค.ศ. 1801) ตั้งอยู่ที่เมืองออลอรง-แซ็งต์-มารี จังหวัดปีเรเน-อัตล็องติก แคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่พระนางมารีย์พรหมจารี

  อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1939 และยังเป็นส่วนหนึ่งของเส้นทางซานเตียโกเดกอมโปสเตลาในประเทศฝรั่งเศสซึ่งเป็นแหล่งมรดกโลกของยูเนสโกตั้งแต่ปี ค.ศ. 1998

ประวัติ
อาสนวิหารแห่งออลอรงประกอบด้วยซุ้มประตูทางเข้าด้านหน้าและมุขทางเข้าแบบโรมาเนสก์ โครงสร้างประกอบด้วยบริเวณกลางโบสถ์และช่องทางเดินข้างขนาบสองข้าง ซึ่งแต่ละข้างเป็นที่ตั้งของชาเปลข้างและสักการสถาน บริเวณร้องเพลงสวดชั้นนอกซึ่งเป็นจรมุขยังเป็นที่ตั้งของชาเปลอีก 5 แห่ง

บริเวณกลางโบสถ์และทางเดินข้างสร้างในสมัยคริสต์ศตวรรษที่ 12-13 บริเวณจรมุขรวมทั้งชาเปลที่ตั้งอยู่ด้านในสร้างในสมัยต้นคริสต์ศตวรรษที่ 14 ชาเปลที่ตั้งอยู่บริเวณทางเดินข้างนั้นสร้างต่อมาราวคริสต์ศตวรรษที่ 15

จากการสำรวจโดยนักประวัติศาสตร์พบว่าแต่เดินอาสนวิหารแห่งนี้สร้างในทรงกางเขนแบบกรีก และยังพบฐานของบริเวณมุขโค้งด้านสกัดแบบครึ่งวงกลมซึ่งได้กลายมาเป็นฐานของสักการสถานซึ่งสร้างต่อมาในคริสต์ศตวรรษที่ 14 เพดานโค้งมีลักษณะเป็นช่องโค้งแบบครึ่งวงกลมและครีบยัน

บริเวณทางเข้าด้านหน้าเป็นส่วนที่สร้างในสมัยแรกของการก่อสร้างช่วงคริสต์ศตวรรษที่ 11 บริเวณซุ้มประตูมีลักษณะกว้างและลึก เป็นทรงโค้งแบบครึ่งวงกลมรับกับเสาฐานกลมเกลี้ยง ประตูแบ่งเป็นสองบานคู่ หน้าบันประตูโค้งรับน้ำหนักด้วยเสาซึ่งถูกสลักเป็นรูปยักษ์ถูกล่ามโซ่ทำท่าแบกเสา บัวแต่งโค้งเป็นลายดอกและใบไม้ และบุคคลทั้ง 24 ในหนังสือวิวรณ์ บริเวณฐานของหน้าบันประตูแบบครึ่งวงกลมมีรูปสลักนูนต่ำเป็นอัศวินอารักษ์ฝั่งละหนึ่ง

คำถาม: อาสนวิหารออลอรง  เรียกชื่อเต็มว่าอะไร ?
คำตอบ: อาสนวิหารนักบุญมารีย์แห่งออลอรง

คำถาม: ในปัจจุบันมีฐานะเป็นโบสถ์ประจำเขตแพริชนิกายโรมันคาทอลิก ซึ่งในอดีตเคยมีฐานะเป็น ?
คำตอบ: อาสนวิหารประจำมุขมณฑลออลอรง

คำถาม: อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ.ใด ?
คำตอบ: ค.ศ. 1939

คำถาม: บริเวณกลางโบสถ์และทางเดินข้างสร้างในสมัยคริสต์ศตวรรษที่ เท่าไหร่ ?
คำตอบ: คริสต์ศตวรรษที่ 12-13

คำถาม: จากการสำรวจโดยนักประวัติศาสตร์พบว่าแต่เดินอาสนวิหารแห่งนี้สร้างในทรงใด ?
คำตอบ: ทรงกางเขนแบบกรีก
วันวิสาขบูชา

วันวิสาขบูชา (บาลี: วิสาขปุณฺณมีปูชา; อังกฤษ: Vesak) เป็นวันสำคัญทางศาสนาพุทธสำหรับพุทธศาสนิกชนทุกนิกายทั่วโลก ทั้งเป็นวันหยุดราชการในหลายประเทศ และวันสำคัญในระดับนานาชาติตามข้อมติของสมัชชาใหญ่แห่งสหประชาชาติ[1] เพราะเป็นวันคล้ายวันที่เกิดเหตุการณ์สำคัญที่สุดในศาสนาพุทธ 3 เหตุการณ์ด้วยกัน คือ การประสูติ ตรัสรู้ และปรินิพพานของพระโคตมพุทธเจ้า โดยทั้งสามเหตุการณ์ได้เกิด ณ วันขึ้น 15 ค่ำ เดือน 6 หรือวันเพ็ญแห่งเดือนวิสาขะ (ต่างปีกัน) ชาวพุทธจึงถือว่า เป็นวันที่รวมเกิดเหตุการณ์อัศจรรย์ยิ่ง และเรียกการบูชาในวันนี้ว่า "วิสาขบูชา" ย่อมาจาก "วิสาขปุรณมีบูชา" แปลว่า "การบูชาในวันเพ็ญเดือนวิสาขะ" อันเป็นเดือนที่สองตามปฏิทินของอินเดีย ซึ่งตรงกับวันเพ็ญเดือน 6 ตามปฏิทินจันทรคติของไทย และมักตรงกับเดือนพฤษภาคมหรือมิถุนายนตามปฏิทินจันทรคติของไทย โดยในประเทศไทย ถ้าปีใดมีเดือน 8 สองหน ก็เลื่อนไปทำในวันเพ็ญเดือน 7 แต่ประเทศอื่นที่นับถือพระพุทธศาสนาเถรวาท และไม่ได้ถือคติตามปฏิทินจันทรคติไทย จะจัดพิธีวิสาขบูชาในวันเพ็ญเดือน 6 แม้ในปีนั้นจะมีเดือน 8 สองหนตามปฏิทินจันทรคติไทยก็ตาม[2] ส่วนในกลุ่มชาวพุทธมหายานบางนิกายที่นับถือว่า เหตุการณ์ทั้ง 3 นั้นเกิดในวันต่างกันไป จะมีการจัดพิธีวิสาขบูชาต่างวันกันตามความเชื่อในนิกายของตน ซึ่งไม่ตรงกับวันวิสาขบูชาตามปฏิทินของชาวพุทธเถรวาท

คำถาม: วันวิสาขบูชาเป็นวันสำคัญอย่างไร
คำตอบ: เป็นวันคล้ายวันที่เกิดเหตุการณ์สำคัญที่สุดในศาสนาพุทธ 3 เหตุการณ์

คำถาม: 3 เหตุการณ์ที่เกิดเหตุสำคัญ คืออะไร
คำตอบ: การประสูติ ตรัสรู้ และปรินิพพานของพระโคตมพุทธเจ้า

คำถาม: 3 เหตุการณ์ที่เกิดเหตุสำคัญที่เกิดขึ้น ตรงกับวันอะไร
คำตอบ:  วันขึ้น 15 ค่ำ เดือน 6

คำถาม: วันขึ้น 15 ค่ำ เดือน 6 หรือเรียกอีกอย่างว่าอะไร
คำตอบ: วันเพ็ญแห่งเดือนวิสาขะ

คำถาม: การบูชาในวันเพ็ญเดือนวิสาขะ เรียกตามปฏิทินของประเทศอะไร
คำตอบ: อินเดีย
วิยะดา อุมารินทร์

วิยะดา อุมารินทร์ หรือ (หม่อมอูม) หม่อมวิยะดา ยุคล ณ อยุธยา ชื่อจริง วิยะดา ตรียะกุล เกิดวันที่ 19 มกราคม พ.ศ. 2498 จบการศึกษาจาก โรงเรียนอัสสัมชัญคอนแวนต์ อาชีพนักแสดง และเป็นนักแสดงที่มีผู้คนชื่นชอบมากในประเทศไทย ตั้งแต่อดีตถึงปัจจุบัน หม่อมวิยะดาเริ่มเข้าสู่วงการการแสดงในปี 2516 ได้เล่นหนังใหญ่เรื่องแรกคือ "เทพธิดาโรงแรม" ของ ท่านมุ้ย หม่อมเจ้าชาตรีเฉลิม ยุคล ออกฉายในปี 2517 ซึ่งได้ความสำเร็จอย่างท่วมท้น ต่อจากนั้นในช่วงปี 2521 - 2531 หันมารับบทนางรอง นางร้ายในภาพยนตร์ หม่อมวิยะดาขึ้นชื่อว่าเป็นนักแสดงอุปนิสัยดี ร่าเริง เป็นที่รู้จักและยอมรับกันดีในวงการ และในช่วงปี 2522 หม่อมวิยะดาก็หันมารับเล่นละคร เรื่องแรกคือ "ร่มฉัตร" แต่มาประสพผลสำเร็จจริงๆ ในปี 2523 กับละครเรื่อง "อีพริ้ง คนเริงเมือง" ทางช่อง 3 ซึ่งได้รับความสำเร็จถึงขนาดต้องทำเป็นเวอร์ชันภาพยนตร์ ทำให้หม่อมวิยะดาได้กลับมาผงาดในบทนางเอกจอเงินอีกครั้ง ช่วงราวปี 2530 หม่อมวิยะดาหันเหชีวิตย้ายไปอาศัยและทำธุรกิจในสหรัฐอเมริกา ประมาณ 10 ปี ถึงจุดอิ่มตัวจึงกลับมา และได้รับการต้อนรับเป็นอย่างดีจากแฟนหนังและละคร ช่วงนี้ จึงได้เห็นหม่อมวิยะดากลับมาเล่นละครอีกครั้ง ในปี 2540 จนถึงปัจจุบัน นับว่าเป็นนักแสดงอารมณ์ดีที่มีเสียงหัวเราะที่เป็นเอกลักษณ์ มาจนปัจจุบัน ในด้านชีวิตคู่ หม่อมวิยะดาใช้ชีวิตโสดมาหลายปีแล้ว หลังจากตัดสินใจแยกทางเดินกับท่านมุ้ย หม่อมเจ้าชาตรีเฉลิม ยุคล ซึ่งหม่อมวิยะดาเคยมีฐานะเป็น หม่อมวิยะดา ยุคล ณ อยุธยา มาก่อน โดยแยกทางกันมากว่ายี่สิบปีแล้ว ซึ่งช่วงแรกเธอได้แสดงหนังให้ท่านมุ้ยหลายเรื่อง โดยท่านมุ้ยเป็นคนปั้นหม่อมวิยะดามาจนโด่งดังตั้งแต่เรื่องแรกในชีวิตการแสดงของหม่อมวิยะดา ทำให้เกิดความใกล้ชิด จึงตัดสินใจใช้ชีวิตร่วมกัน ก่อนที่จะเลิกราต่อกันในที่สุด

คำถาม: วิยะดา อุมารินทร์ มีอีกชื่อหนึ่งว่าอะไร
คำตอบ: หม่อมวิยะดา ยุคล ณ อยุธยา

คำถาม: วิยะดา อุมารินทร์ ชื่อจริงว่าอะไร
คำตอบ: วิยะดา ตรียะกุล

คำถาม: วิยะดา อุมารินทร์ เกิดวันที่เท่าไร
คำตอบ: 19 มกราคม พ.ศ. 2498

คำถาม: วิยะดา อุมารินทร์ จบการศึกษาอะไร
คำตอบ: โรงเรียนอัสสัมชัญคอนแวนต์

คำถาม: วิยะดา อุมารินทร์  มีอาชีพอะไร
คำตอบ: นักแสดง
ยอดขวัญ ดอนเจดีย์

ประวัติ
ยอดขวัญขึ้นชกมวยสากลครั้งแรกเมื่อ 11 พฤษภาคม พ.ศ. 2524 แพ้น็อค พงษ์พันธ์ ศ.พญาไท ยก 4 ที่เวทีราชดำเนิน ขึ้นชกครั้งต่อมา แพ้น็อคดาวทอง ชูวัฒนะอีก ก่อนจะชกชนะเป็นครั้งแรกเมื่อชนะน็อคเพชรบูรณ์ สนทานกิชบู ยก 1 จากนั้น ชกชนะติดต่อกันเรื่อยมาจนได้ครองแชมป์มวยสากลรุ่นไลท์เวทเวทีราชดำเนิน ชนะน็อคไทย สุรเจริญ ยก 4 เมื่อ 29 เมษายน พ.ศ. 2528

หลังจากได้ครองแชมป์ประเทศไทย ยอดขวัญมีโอกาสได้ชิงแชมป์ OPBF รุ่นไลท์เวลเตอร์เวท เมื่อ พ.ศ. 2529 ที่เกาหลีใต้ แต่แพ้น็อค อัน คยุงดุก ยก 3 เมื่อเริ่มมีการจัดตั้งตำแหน่งแชมป์เงาขึ้น ยอดขวัญก็ได้ไปชิงแชมป์เงารุ่นรุ่นไลท์เวลเตอร์เวทของสภามวยโลกที่ออสเตรเลียเมื่อ พ.ศ. 2530 แต่แพ้น็อค โทนี่ โจนส์ ยกแรก จากนั้น ยอดขวัญไปชกนอกรอบที่เกาหลีใต้ แพ้น็อค ลี ซังโฮ ยก 4 จากนั้นชกชนะน็อค แสงเทพ ศิษย์วิรัตน์ ยกแรกที่ลุมพินีเมื่อ 29 สิงหาคม พ.ศ. 2530 จากนั้นก็แขวนนวมไป

คำถาม: ยอดขวัญ ดอนเจดีย์ ขึ้นชกครั้งแรกเมื่อไร
คำตอบ: 11 พฤษภาคม พ.ศ. 2524

คำถาม: ยอดขวัญ ดอนเจดีย์ ขึ้นชกครั้งแรก ชนะหรือไม่
คำตอบ: แพ้น็อค พงษ์พันธ์ ศ.พญาไท ยก 4

คำถาม: ยอดขวัญ ดอนเจดีย์ ครองแชมป์มวยสากลรุ่นอะไร
คำตอบ: รุ่นไลท์เวทเวทีราชดำเนิน

คำถาม: ยอดขวัญ ดอนเจดีย์ ชิงแชมป์ OPBF รุ่นไลท์เวลเตอร์เวท เมื่อปีอะไร
คำตอบ: พ.ศ. 2529

คำถาม: ยอดขวัญ ดอนเจดีย์ ชิงแชมป์ OPBF รุ่นไลท์เวลเตอร์เวท เมื่อ พ.ศ. 2529 ที่ประเทศอะไร
คำตอบ: เกาหลีใต้
บแชก

บแชก (โปแลนด์: Brzeg) เป็นเมืองทางตะวันตกเฉียงใต้ของประเทศโปแลนด์ ตั้งอยู่ในไซลีเซียในจังหวัดออปอแล มีประชากรทั้งหมด 36,841 คน และมีเนื้อที่ทั้งหมด 14.7 ตารางกิโลเมตร มีเมืองหลักคือเทศมณฑลบแชก

คำถาม: บแชก เป็นเมืองในทิศอะไร
คำตอบ: ตะวันตกเฉียงใต้

คำถาม: บแชก อยู่ประเทศอะไร
คำตอบ: ประเทศโปแลนด์

คำถาม: บแชก ตั้งอยู่ที่ไหน
คำตอบ: ไซลีเซีย

คำถาม: บแชก มีประชากรทั้งหมดเท่าไร
คำตอบ: 36,841 คน

คำถาม: บแชก มีเนื้อที่ทั้งหมดเท่าไร
คำตอบ: 14.7 ตารางกิโลเมตร
อำเภอ

อำเภอ (อักษรโรมัน: Amphoe) เป็นหน่วยการปกครองระดับที่สองในประเทศไทย ลำดับรองมาจากจังหวัด จัดตั้งขึ้นโดยการตราเป็นพระราชกฤษฎีกา มีฐานะเป็นราชการบริหารส่วนภูมิภาค ตามกฎหมายว่าด้วยระเบียบบริหารราชการแผ่นดิน มีนายอำเภอ เป็นหัวหน้าปกครอง โดยในแต่ละอำเภอจะแบ่งส่วนย่อยออกเป็น ตำบล

คำถาม: อำเภอเป็นหน่วยการปกครองระดับที่เท่าไหร่ในประเทศไทย
คำตอบ: ระดับที่สองในประเทศไทย

คำถาม: ใครเป็นหัวหน้าปกครองของอำเภอ
คำตอบ: นายอำเภอ

คำถาม: แต่ละอำเภอแบ่งส่วนย่อยออกเป็นอะไร
คำตอบ: ตำบล
พระวรสารลินดิสฟาร์น

พระวรสารลินดิสฟาร์น (ละติน: Lindisfarne Gospels, อังกฤษ: Lindisfarne Gospels - หอสมุดบริติช, ลอนดอน) เป็นหนังสือพระวรสารวิจิตรที่เขียนเป็นภาษาละติน ที่เขียนขึ้นที่ลินดิสฟาร์นในนอร์ทธัมเบรียเมื่อปลายคริสต์ศตวรรษที่ 7 ถึงต้นคริสต์ศตวรรษที่ 8 “พระวรสารลินดิสฟาร์น” ประกอบด้วยพระวรสารทั้งสี่ฉบับของพันธสัญญาใหม่ พระวรสารฉบับนี้ถือว่าเป็นงานศิลปะชิ้นที่งดงามที่สุดของงานศิลปะอันเป็นเอกลักษณ์ของราชอาณาจักร ซึ่งเป็นลักษณะงานศิลปะที่ผสานระหว่างศิลปะแองโกล-แซ็กซอนและศิลปะเคลติกที่เรียกว่าศิลปะไฮเบอร์โน-แซ็กซอนหรือศิลปะเกาะ[1] พระวรสารเป็นงานฉบับสมบูรณ์ขาดก็แต่หน้าปกดั้งเดิม และอยู่ในสภาพที่ดีเมื่อคำนึงถึงอายุของหนังสือ

คำถาม: พระวรสารลินดิสฟาร์น เป็นหนังสือเกี่ยวกับอะไร
คำตอบ: พระวรสารวิจิตร

คำถาม: พระวรสารลินดิสฟาร์น เขียนเป็นภาษาอะไร
คำตอบ: ละติน

คำถาม: พระวรสารลินดิสฟาร์น เขียนขึ้นโดยใคร
คำตอบ: ลินดิสฟาร์น

คำถาม: พระวรสารลินดิสฟาร์น เขียนขึ้นในทศวรรษไหน
คำตอบ: ปลายคริสต์ศตวรรษที่ 7 ถึงต้นคริสต์ศตวรรษที่ 8

คำถาม: พระวรสารลินดิสฟาร์น ผสมผสานระหว่างศิลปะอะไร
คำตอบ: ศิลปะแองโกล-แซ็กซอนและศิลปะเคลติก
เดินหน้าผ่าความจริง หยุดล้างผิดคนโกง

เดินหน้าผ่าความจริง หยุดล้างผิดคนโกง เป็นกิจกรรมการปราศรัยของพรรคประชาธิปัตย์ (ปชป.) ในวันสุดสัปดาห์ ช่วงกลางปี พ.ศ. 2555 จนถึงปี พ.ศ. 2556 ที่จัดขึ้นในระหว่างที่รัฐสภาปิดสมัยการประชุม โดยเนื้อหาที่ปราศรัยเป็นการเชิญชวนให้ประชาชนต่อต้านกฎหมายนิรโทษกรรมและการแก้ไขรัฐธรรมนูญฉบับ ปี พ.ศ. 2550 โดยทางฝ่ายพรรคเพื่อไทย (พท.) และรัฐบาล ที่ทางพรรคประชาธิปัตย์เชื่อว่าเป็นการออกกฎหมายเพื่อนิรโทษกรรมให้แก่ผู้ที่กระทำผิดในช่วงเหตุการณ์วิกฤตทางการเมืองที่เกิดขึ้นมาก่อนหน้านั้น

โดยกิจกรรมนี้ ผู้ริเริ่ม คือ นายสุเทพ เทือกสุบรรณ อดีตเลขาธิการพรรคเป็นผู้จัดการและออกค่าใช้จ่ายเองทั้งหมด โดยที่มิได้ใช้งบประมาณของพรรคแต่ประการใด[1] โดยผู้ปราศรัย ส่วนใหญ่จะเป็นสมาชิกพรรคที่สำคัญ อาทิ นายอภิสิทธิ์ เวชชาชีวะ, นายชวน หลีกภัย, นายสุเทพ เทือกสุบรรณ, นายกรณ์ จาติกวณิช และเสริมด้วยบุคคลอื่น ๆ เช่น นักวิชาการ เช่น นายแก้วสรร อติโพธิ, นักศึกษา และผู้จัดรายการสายล่อฟ้า เป็นต้น โดยมีการถ่ายทอดสดทางโทรทัศน์ผ่านสถานีโทรทัศน์ต่าง ๆ ได้แก่ บลูสกายแชนแนล, ทีนิวส์ และไทยทีวีดี โดยถ่ายทอดสดทุกวันเสาร์ เวลา 16.30 - 21.00 น. หรือจนกว่าจนจบเวทีการปราศรัยเวทีเดินผ่าความจริง

คำถาม: เดินหน้าผ่าความจริง หยุดล้างผิดคนโกงเป็นกิจกรรมของใคร
คำตอบ: พรรคประชาธิปัตย์ (ปชป.)

คำถาม: ใครเป็นผู้ริเริ่มเดินหน้าผ่าความจริง หยุดล้างผิดคนโกง
คำตอบ: นายสุเทพ เทือกสุบรรณ
แคนดี (ซิงเกิล)

"แคนดี" (ญี่ปุ่น: キャンデイ－ โรมาจิ: Kyandei ทับศัพท์: Candy feat. Mr.Blistah) เป็นซิงเกิลหมายเลข 07 หรือซิงเกิลที่ 25 ของคุมิ โคดะ เป็น 1 ใน 12 ซิงเกิลของโครงการ 12 ซิงเกิล 12 สัปดาห์ ออกจำหน่ายในวันที่ 18 มกราคม พ.ศ. 2549 ในประเทศญี่ปุ่น เปิดตัวที่อันดับที่ 3 ของชาร์ตออริกอน

มิวสิกวิดีโอเพลง "แคนดี" เป็นเรื่องราวของเจ้าหญิงคุมิลงมาเกิดที่โลกมนุษย์จนกลายเป็นจุดให้เกิดเรื่องราวต่อมาในมิวสิกวีดีโอเพลง you

ธีมของปกซิงเกิล "แคนดี" คือ ชุดของชนเผ่าพื้นเมืองทวีปแอฟริกา

คำถาม: "แคนดี" (ญี่ปุ่น: キャンデイ－ โรมาจิ: Kyandei ทับศัพท์: Candy feat. Mr.Blistah) คือ ?
คำตอบ: ซิงเกิลหมายเลข 07 หรือซิงเกิลที่ 25 ของคุมิ โคดะ

คำถาม: ออกจำหน่ายในวันที่เท่าไหร่ ?
คำตอบ: 18 มกราคม พ.ศ. 2549

คำถาม: แคนดี (ซิงเกิล) อยู่ในประเทศอะไร ?
คำตอบ: ประเทศญี่ปุ่น

คำถาม: มิวสิกวิดีโอเพลง "แคนดี" เป็นเรื่องราวของอะไร ?
คำตอบ: เจ้าหญิงคุมิลงมาเกิดที่โลกมนุษย์

คำถาม: ธีมของปกซิงเกิล "แคนดี" คือ ชุดของชนเผ่าพื้นเมืองทวีปใด ?
คำตอบ: ทวีปแอฟริกา
ยุทธการที่แม่น้ำเฌลัม

ยุทธการที่แม่น้ำเฌลัม หรือ ยุทธการที่ไฮดาสเปส (อักษรโรมัน: Battle of the Hydaspes) เป็นสงครามที่เกิดขึ้นเมื่อ พ.ศ. 218 ระหว่าง พระเจ้าอเล็กซานเดอร์มหาราช แห่ง มาซิโดเนีย และ พระเจ้าโปรส แห่ง เปารวะ บนฝั่ง แม่น้ำเฌลัม (ภาษากรีกเรียกว่า ไฮดาสเปส) ปัจจุบันอยู่ใน แคว้นปัญจาบ ของ ปากีสถาน โดยบทสรุปของสงครามครั้งนี้กองทัพของพระเจ้าอเล็กซานเดอร์ได้รับชัยชนะ และพระเจ้าโปรสได้รับแต่งตั้งเป็น เซแทร็ป หรือเจ้าประเทศราชหลายปีต่อมา หลังจากพระเจ้าอเล็กซานเดอร์มหาราชทรงเอาชนะเปอร์เชียได้แล้ว พระเจ้าอเล็กซานเดอร์ทรงมีพระดำริจะขยายอาณาเขตไปยังชมพูทวีป จึงรวบรวมกองทัพ กำลังไพร่พลและยกกองทัพเดินทางสู่เทือกเขาฮินดูกุซ แคว้นปัญจาบ ของ อินเดีย พระเจ้าอัมพิราชา กษัตริย์แห่งตักศิลา ทรงยอมแพ้แก่พระเจ้าอเล็กซานเดอร์แต่โดยดี เพราะรู้ว่ากองทัพพระเจ้าอเล็กซานเดอร์ยิ่งใหญ่มาก หากรบไปก็มีแต่แพ้ยับย่อยเท่านั้น ทำให้พระเจ้าอเล็กซานเดอร์มหาราชทรงสามารถเอาชนะเมืองตักศิลาได้โดยง่าย

เมื่อพระเจ้าโปรส พระราชาแห่งเมืองเปารวะทรงทราบเรื่อง จึงเร่งระดมพลกองทหารราบ ทหารม้า และช้างศึกมากมาย ตั้งทัพคอยที่ริมฝั่งแม่น้ำเฌลัม ฝ่ายพระเจ้าอเล็กซานเดอร์ก็วางแผนการรบ โดยให้เคลื่อนทัพข้ามแม่น้ำเฌลัมในเวลาเช้ามืด แม้ในขณะนั้นจะมีสายฝนโหมกระหน่ำก็ตาม จนกระทั่งพระเจ้าอเล็กซานเดอร์สามารถนำทัพข้ามแม่น้ำเฌลัมได้สำเร็จ ทั้งสองกองทัพเผชิญหน้ากัน

กองทัพมาซิโดเนียเริ่มโจมตีในขณะที่กองทัพอินเดียไม่ทันระวังตัว ด้วยหวังว่าจะโจมตีได้ง่าย แต่ผิดคาด เมื่อกองทัพช้างที่มีพระเจ้าโปรสนำทัพ สามารถสู้รบกับกองทัพมาซิโดเนียได้อย่างมีชั้นเชิงกว่า เพราะได้เปรียบกว่าในสมรภูมิ ฝ่ายทหารมาซิโดเนียไม่เคยเห็นช้างมาก่อนก็หวาดหวั่น ตกใจเป็นอย่างมากจนเสียรูปกระบวนทัพ อีกทั้งสายฝนที่โหมกระหน่ำลงมาทำให้เกิดดินโคลน ทหารมาซิโดเนียจึงขาดความคล่องตัวในการรบ

ในขณะที่กองทัพมาซิโดเนียกำลังเสียเปรียบนั้น ช้างศึกของพระเจ้าโปรสก็ถูกแหลนของทหารมาซิโดเนียแทงเข้าจุดสำคัญได้รับบาดเจ็บสาหัส สะบัดร่างด้วยความเจ็บปวดจนพระเจ้าโปรุสตกลงมา ทหารมาซิโดเนียเห็นดังนั้นก็รีบเข้าไปจับตัวพระเจ้าโปรสไว้ทันที พระเจ้าโปรสถูกนำตัวมาเข้าเฝ้าพระเจ้าอเล็กซานเดอร์และยอมจำนนแต่โดยดี พระเจ้าอเล็กซานเดอร์เห็นว่าพระเจ้าโปรสยอมอ่อนน้อม จึงให้ครองแคว้นปัญจาบต่อไป แคว้นปัญจาบจึงเป็นเมืองขึ้นของมาซิโดเนียตั้งแต่นั้นมา

คำถาม: ยุทธการที่แม่น้ำเฌลัมเกิดขึ้นเมื่อใด
คำตอบ: พ.ศ. 218

คำถาม: ยุทธการที่แม่น้ำเฌลัมเกิดขึ้นระหว่าใครกับใคร
คำตอบ: ระหว่าง พระเจ้าอเล็กซานเดอร์มหาราช แห่ง มาซิโดเนีย และ พระเจ้าโปรส แห่ง เปารวะ บนฝั่ง แม่น้ำเฌลัม
แอโฟรไดที

แอโฟรไดที (อังกฤษ: Aphrodite, เสียงอ่าน: /ˌæfrəʊˈdaɪti/; กรีก: Ἀφροδίτη) เป็นพระเจ้าแห่งความรัก ความงาม สุขารมณ์และการให้กำเนิด ภาคโรมัน คือ วีนัส

มีนิยายว่าด้วยกำเนิดของพระนางมากกว่าหนึ่งเรื่อง เฉกเช่นพระเจ้ากรีกโบราณหลายพระองค์ เทออกอเนียของฮีซิอัดระบุว่า พระองค์ประสูติเมื่อโครนัสตัดอวัยวะเพศของยูเรนัสแล้วโยนลงทะเล จากนั้นพระองค์กำเนิดขึ้นจากฟองสมุทร (aphros)

ด้วยพระสิริโฉมงดงามของพระองค์ พระเจ้าองค์อื่นจึงเกรงว่าการชิงพระนางจะขัดขวางสันติภาพในหมู่พวกตนและนำไปสู่สงคราม ฉะนั้นซูสจึงเสกสมรสพระนางกับฮิฟีสตัส ซึ่งด้วยความอัปลักษณ์และผิดรูปของพระองค์ ไม่ถูกมองว่าเป็นภัยคุกคาม แอโฟรไดทีมีชู้รักมากมาย ทั้งพระเจ้า เช่น แอรีส และมนุษย์ เช่น แองไคซีส (Anchises) พระองค์มีบทบาทในตำนานเอียรอสและไซคี ภายหลังเป็นทั้งชู้รักของอโดนิส (Adonis) และผู้ทดแทนมารดาของพระองค์ กล่าวกันว่าเทพชั้นรองจำนวนมากเป็นโอรสธิดาของแอโฟรไดที

แอโฟรไดทียังรู้จักกันในพระนามไคธีเรีย (นายหญิงแห่งไคธีรา) และไซปริส (นายหญิงแห่งไซปรัส) ซึ่งตั้งตามชื่อแหล่งลัทธิสองแห่ง ไคธีราและไซปรัส ซึ่งอ้างว่าเป็นที่ประสูติของพระนาง กล่าวกันว่าเมอร์เทิล (myrtle) นกพิราบ นกกระจอก ม้าและหงส์ศักดิ์สิทธิ์ต่อพระนาง ชาวกรีกโบราณระบุพระองค์แอโฟรไดทีกับเทพีแฮธอร์ของอียิปต์โบราณ

คำถาม: แอโฟรไดทีในภาษาโรมันเรียกว่าอย่างไร
คำตอบ: วีนัส

คำถาม: แอโฟรไดทีเป็นเทพเจ้าประเภทใด
คำตอบ: พระเจ้าแห่งความรัก ความงาม สุขารมณ์และการให้กำเนิด

คำถาม: เทออกอเนียของฮีซิอัดระบุว่า แอโฟรไดทีประสูติเมื่อใด
คำตอบ: โครนัสตัดอวัยวะเพศของยูเรนัสแล้วโยนลงทะเล จากนั้นพระองค์กำเนิดขึ้นจากฟองสมุทร (aphros)

คำถาม: พระนามอื่นของแอโฟรไดทีได้แก่อะไรบ้าง
คำตอบ: ไคธีเรีย (นายหญิงแห่งไคธีรา) และไซปริส (นายหญิงแห่งไซปรัส)
นลินี ทวีสิน

ดร.นลินี ทวีสิน (สกุลเดิม มิสรา, 12 กุมภาพันธ์ พ.ศ. 2503 — ) หัวหน้าพรรคเพื่อธรรม อดีต ผู้แทนการค้าไทย อดีตรัฐมนตรีประจำสำนักนายกรัฐมนตรี อดีตผู้แทนการค้าไทย ในรัฐบาลยิ่งลักษณ์ ชินวัตร และเป็นผู้สมัครสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย และอดีตสมาชิกวุฒิสภา กรุงเทพมหานคร ดร.นลินี ทวีสิน ชื่อเล่น จอย[3] เกิดเมื่อวันที่ 12 กุมภาพันธ์ พ.ศ. 2503 เป็นบุตรของเดโอปราภาเดอร์ มิสรา กับสัมพันธ์ สุทธิภาค[1] [4] ซึ่งสกุลมิสราเป็นตระกูลนักธุรกิจเชื้อสายอินเดีย[5] นลินีได้สมรสกับปิตินันท์ ทวีสิน แต่สถานะทางกฎหมายของเธอคือหย่า[1] แต่เธอก็ยังใช้นามสกุล ทวีสิน ของอดีตสามีตามเดิม[2] แต่เธอกลับมีชื่อและนามสกุลที่พ้องกับชื่อพี่สาวของเศรษฐา ทวีสิน กรรมการผู้จัดการบริษัทแสนสิริ จำกัด (มหาชน) ซึ่งเธอมิได้สืบสายเลือดหรือมีความเกี่ยวดองกันแต่อย่างใด

คำถาม: นลินี ทวีสิน เกิดเมื่อวันที่เท่าไหร่
คำตอบ:  12 กุมภาพันธ์ พ.ศ. 2503

คำถาม: นลินี ทวีสิน ดำรงตำแหน่งใด
คำตอบ: หัวหน้าพรรคเพื่อธรร
ล็อกฮีด

บริษัทล็อกฮีด (อังกฤษ: Lockheed Corporation) เป็นบริษัทผลิตเครื่องบินของสหรัฐอเมริกาที่ก่อตั้งขึ้นเมื่อปีพ.ศ. 2455 ซึ่งต่อมาในปีพ.ศ. 2538 ได้รวมเข้ากับมาร์ติน มาเรียทต้าเพื่อตั้งบริษัทใหม่ที่ชื่อล็อกฮีด มาร์ติน

คำถาม: ล็อกฮีด เป็นบริษัทผลิตอะไร
คำตอบ: บริษัทผลิตเครื่องบิน

คำถาม: บริษัทล็อกฮีด อยู่ประเทศอะไร
คำตอบ: สหรัฐอเมริกา

คำถาม: บริษัทล็อกฮีด ก่อตั้งในปีอะไร
คำตอบ: พ.ศ. 2455

คำถาม: บริษัทล็อกฮีด เข้าร่วมกับใครก่อตั้งบริษัทใหม่
คำตอบ: มาร์ติน มาเรียทต้า
มาร์การิดาแห่งพรอว็องส์

มาร์การิดาแห่งพรอว็องส์ (ภาษาอังกฤษ: Margaret of Provence; ค.ศ.1221 - 20 ธันวาคม ค.ศ.1295) เป็นพระราชินีแห่งฝรั่งเศสจากการอภิเษกสมรสกับพระเจ้าหลุยส์ที่ 9

ชีวิตวัยเด็ก
มาร์การิดาประสูติในฤดูใบไม้ผลิของปี ค.ศ.1221 ในฟอร์แกลคิเยร์[1] พระองค์เป็นคนโตในบุตรสาวสี่คนของราโมน บารังเกที่ 4 เคานต์แห่งพรอว็องส์ กับเบียทริซแห่งซาวัว พระขนิษฐาของพระองค์คือพระราชินีเอเลนอร์แห่งอังกฤษ, พระราชินีซ็องเจียแห่งเยอรมนี และพระราชินีเบียทริซแห่งซิซิลี พระองค์สนิทสนมกับเอเลนอร์เป็นพิเศษ ด้วยมีอายุใกล้เคียงกัน และด้วยความสัมพันธ์อันดีที่มีต่อกันจนโต

คำถาม: มาร์การิดาแห่งพรอว็องส์ เกิดปี ค.ศ อะไร
คำตอบ: ค.ศ.1221

คำถาม: มาร์การิดาแห่งพรอว็องส์ เสียชีวิตในปีอะไร
คำตอบ: 20 ธันวาคม ค.ศ.1295

คำถาม: มาร์การิดาแห่งพรอว็องส์ มียศอะไร
คำตอบ: พระราชินีแห่งฝรั่งเศสจากการอภิเษกสมรสกับพระเจ้าหลุยส์ที่ 9

คำถาม: มาร์การิดาแห่งพรอว็องส์ เกิดที่เมืองอะไร
คำตอบ: ฟอร์แกลคิเยร์

คำถาม: มาร์การิดาแห่งพรอว็องส์ พระองค์เป็นบุตรคนไหนของพี่น้อง
คำตอบ: คนโต
การท่องเที่ยวในประเทศภูฏาน

การท่องเที่ยวในประเทศภูฏานเริ่มในปี ค.ศ. 1974 เมื่อรัฐบาลภูฏานพยายามที่จะยกระดับของรายได้และส่งเสริมวัฒนธรรมรวมถึงประเพณีที่เป็นเอกลักษณ์ของประเทศสู่โลกภายนอก ซึ่งเป็นการเปิดประเทศบางแห่งให้แก่ชาวต่างชาติ ในปี ค.ศ. 1974 มีนักท่องเที่ยวเข้าเยี่ยมชมประเทศภูฏาน 287 คน ตั้งแต่นั้นมาจำนวนนักท่องเที่ยวที่มาเยือนประเทศภูฏานได้เพิ่มขึ้นเป็น 2,850 คน ในปี ค.ศ. 1992 แล้วเพิ่มขึ้นอย่างมากเป็น 7,158 คนในปี ค.ศ. 1999 [1] ในช่วงปลายคริสต์ทศวรรษ 1980 การท่องเที่ยวได้มีส่วนช่วยในการสร้างรายได้ประจำปีเกินกว่า 2 ล้านดอลลาร์สหรัฐ

จุดสำคัญที่สุดสำหรับการท่องเที่ยวคือทิมพูซึ่งเป็นเมืองหลวงของประเทศภูฏาน และในเมืองทางตะวันตกของพาโรซึ่งอยู่ใกล้กับประเทศอินเดีย ส่วนวัดทักซัง (หรือเรียกในชื่อ"รังเสือ") เป็นอารามที่อยู่บนผา สามารถมองเห็นได้จากหุบเขาพาโร ก็เป็นหนึ่งในสถานที่สำคัญของประเทศ โดยวัดนี้เป็นสถานที่ศักดิ์สิทธิ์ตามความเชื่อทางพุทธศาสนา ที่ถ้ำภายในวัดยังมีพุทธเทพประดิษฐาน ตามตำนานกล่าวว่า เขาเป็นผู้นำพุทธศาสนามาเผยแพร่ที่ประเทศภูฏาน และทำการอดอาหารเป็นเวลา 90 วันในขณะที่เขาต่อสู้กับเหล่ามารที่อาศัยอยู่ในหุบเขาแห่งนี้ วัดแห่งนี้ยังคงได้รับความศรัทธาเป็นเวลากว่าพันปี กระนั้น ก็ยังเคยได้รับความเสียหายจากเพลิงลุกไหม้สองครั้งซึ่งได้รับการซ่อมแซมแล้ว ส่วนดรุคแอร์เป็นสายการบินปฏิบัติการเพียงรายเดียวในประเทศภูฏาน อย่างไรก็ตาม ในตอนนี้ก็มีการให้บริการโดยภูฏานแอร์ไลน์ด้วยเช่นกัน

คำถาม: การท่องเที่ยวในประเทศภูฏานเริ่มในปีใด ?
คำตอบ: ค.ศ. 1974

คำถาม: ในปี ค.ศ. 1974 มีนักท่องเที่ยวเข้าเยี่ยมชมประเทศภูฏานกี่คน ?
คำตอบ: 287 คน

คำถาม: จุดสำคัญที่สุดสำหรับการท่องเที่ยวคือที่ใด ?
คำตอบ: ทิมพู

คำถาม: วัดทักซัง หรือเรียกในชื่อว่าอะไร ?
คำตอบ: รังเสือ
พันธุศาสตร์

พันธุศาสตร์ (อังกฤษ: genetics) เป็นอีกสาขาหนึ่งของชีววิทยา ศึกษาเกี่ยวกับยีน การถ่ายทอดลักษณะทางพันธุกรรม และความหลากหลายทางพันธุกรรมของสิ่งมีชีวิต

พันธุศาสตร์ว่าด้วยโครงสร้างเชิงโมเลกุลและหน้าที่ของยีน พฤติกรรมของยีนในบริบทของเซลล์สิ่งมีชีวิต (เช่น ความเด่นและอีพิเจเนติกส์) แบบแผนของการถ่ายทอดลักษณะจากรุ่นสู่รุ่น การกระจายของยีน ความแตกต่างทางพันธุกรรมและการเปลี่ยนแปลงของพันธุกรรมในประชากรของสิ่งมีชีวิต (เช่นการศึกษาหาความสัมพันธ์ของยีนตลอดทั่วทั้งจีโนม) เมื่อถือว่ายีนเป็นพื้นฐานของสิ่งมีชีวิตทั้งหมด พันธุศาสตร์จึงเป็นวิชาที่นำไปใช้ได้กับสิ่งมีชีวิตทุกชนิด ทั้งไวรัส แบคทีเรีย พืช สัตว์ และมนุษย์ (เวชพันธุศาสตร์)

ได้มีการสังเกตมาแต่โบราณแล้วว่าสิ่งมีชีวิตมีการถ่ายทอดลักษณะจากรุ่นสู่รุ่น ซึ่งเป็นความรู้ที่มนุษย์ใช้ในการปรับปรุงพันธุ์พืชและสัตว์ด้วยวิธีการคัดเลือกพันธุ์ อย่างไรก็ดี ความรู้พันธุศาสตร์สมัยใหม่ที่ว่าด้วยการพยายามทำความเข้าใจกระบวนการการถ่ายทอดลักษณะเช่นนี้เพิ่งเริ่มต้นในคริสต์ศตวรรษที่ 19 โดยเกรเกอร์ เมนเดล แม้เขาไม่สามารถศึกษาเจาะลึกไปถึงกระบวนการทางกายภาพของการถ่ายทอดลักษณะทางพันธุกรรม แต่ก็ค้นพบว่าลักษณะที่ถ่ายทอดนั้นมีแบบแผนจำเพาะ กำหนดได้ด้วยหน่วยพันธุกรรม ซึ่งต่อมาถูกเรียกว่า ยีน

ยีนคือส่วนหนึ่งของสายดีเอ็นเอซึ่งเป็นโมเลกุลที่ประกอบด้วยนิวคลีโอไทด์สี่ชนิดเชื่อมต่อกันเป็นสายยาว ลำดับนิวคลีโอไทด์สี่ชนิดนี้คือข้อมูลทางพันธุกรรมที่ถูกเก็บและมีการถ่ายทอดในสิ่งมีชีวิต ดีเอ็นเอตามธรรมชาติอยู่ในรูปเกลียวคู่ โดยนิวคลีโอไทด์บนแต่ละสายจะเป็นคู่สมซึ่งกันและกันกับนิวคลีโอไทด์บนสายดีเอ็นเออีกสายหนึ่ง แต่ละสายทำหน้าที่เป็นแม่แบบในการสร้างสายคู่ขึ้นมาได้ใหม่ นี่คือกระบวนการทางกายภาพที่ทำให้ยีนสามารถจำลองตัวเอง และถ่ายทอดไปยังรุ่นลูกได้

ลำดับของนิวคลีโอไทด์ในยีนจะถูกแปลออกมาเป็นสายของกรดอะมิโน ประกอบกันเป็นโปรตีน ซึ่งลำดับของกรดอะมิโนที่มาประกอบกันเป็นโปรตีนนั้นถ่ายทอดออกมาจากลำดับของนิวคลีโอไทด์บนดีเอ็นเอ ความสัมพันธ์ระหว่างลำดับของนิวคลีโอไทด์และลำดับของกรดอะมิโนนี้เรียกว่ารหัสพันธุกรรม กรดอะมิโนแต่ละชนิดที่ประกอบขึ้นมาเป็นโปรตีนช่วยกำหนดว่าสายโซ่ของกรดอะมิโนนั้นจะพับม้วนเกิดเป็นโครงสร้างสามมิติอย่างไร โครงสร้างสามมิตินี้กำหนดหน้าที่ของโปรตีนนั้น ๆ ซึ่งโปรตีนมีหน้าที่ในกระบวนการเกือบทั้งหมดของเซลล์สิ่งมีชีวิต การเปลี่ยนแปลงที่เกิดกับดีเอ็นเอในยีนยีนหนึ่ง อาจทำให้เกิดการเปลี่ยนแปลงลำดับกรดอะมิโนในโปรตีน เปลี่ยนโครงสร้างโปรตีน เปลี่ยนการทำหน้าที่ของโปรตีน ซึ่งอาจส่งผลต่อเซลล์และสิ่งมีชีวิตนั้น ๆ ได้อย่างมาก

แม้พันธุกรรมของสิ่งมีชีวิตจะมีบทบาทมากในการกำหนดลักษณะและพฤติกรรมของสิ่งมีชีวิต แต่ผลสุดท้ายแล้วตัวตนของสิ่งมีชีวิตหนึ่ง ๆ เป็นผลที่ได้จากการผสมผสานกันระหว่างพันธุกรรมและสิ่งแวดล้อมที่สิ่งมีชีวิตนั้น ๆ ประสบ ตัวอย่างเช่น ขนาดของสิ่งมีชีวิตไม่ได้ถูกกำหนดโดยยีนเพียงอย่างเดียว แต่ได้รับผลจากอาหารและสุขภาพของสิ่งมีชีวิตนั้น ๆ ด้วย เป็นต้น

คำถาม: พันธุศาสตร์เป็นสาขาหนึ่งของวิชาใด
คำตอบ: ชีววิทยา

คำถาม: พันธุศาสตร์เป็นการศึกษาเกี่ยวกับสิ่งใด
คำตอบ: ศึกษาเกี่ยวกับยีน การถ่ายทอดลักษณะทางพันธุกรรม และความหลากหลายทางพันธุกรรมของสิ่งมีชีวิต

คำถาม: การพยายามทำความเข้าใจกระบวนการการถ่ายทอดลักษณะทางพันธุกรรมในศตวรรษที่ 19 เริ่มต้นโดยใคร
คำตอบ: เกรเกอร์ เมนเดล

คำถาม: ลักษณะที่ถ่ายทอดทางพันธุกรรมเรียกว่าอะไร
คำตอบ: ยีน

คำถาม: ความสัมพันธ์ระหว่างลำดับของนิวคลีโอไทด์และลำดับของกรดอะมิโนนี้เรียกว่าอะไร
คำตอบ: รหัสพันธุกรรม

คำถาม: ลำดับของนิวคลีโอไทด์ในยีนจะถูกแปลออกมาเป็นสายของอะไร
คำตอบ: กรดอะมิโน